Kapiten naše košarkaške reprezentacije Miloš Teodosić posle samo jedne sezone najverovatnije napušta Los Anđeles Kliperse, prenosi specijalizovani sajt za "igru pod obručima", Sportando.\nKlipersi planiraju da iskoriste opciju raskida saradnje sa Teodosićem pre 15. jula i plate mu 2,1 milion dolara, što je za 4,2 miliona manje nego što bi mu pripalo u drugoj sezoni.\nBoban Marjanović i Miloš Teodosić, saigrači u Los Anđeles Klipersima\nTeodosić je u prošloj sezoni zbog povrede stopala propustio čak 37 utakmica i Klipersi se boje da isto tako ne bude i u sledećoj, pa bi navodno drugog igrača na poziciji organizatora igre.\nSrpski as zato razmatra povratak u Evropu, a postoji i veliki broj zainteresovanih klubova da ostane u najjačoj ligi sveta.\nTeodosić je u debitanskoj sezoni u NBA ligi prosečno beležio 9,5 poena, 4,6 asistencija i 2,8 skokova po meču.


Jerlagić: Dodik je davno prešao crvenu liniju, očekujemo reakciju OHR-a – dijalogin.tv\nNa jučerašnje secesionističke izjave predsjednika RS Milorada Dodika o otcjepljenju manjeg bh. entiteta i pripajanju Srbiji, a tokom obilježavanja neustavnog Dana RS, reagirala je i Stranka za BIH.\nIz ove stranke poručuju da je ovo “labuđi politički pjev” predsjednika RS Milorada Dodika.\n“Ovo je očito igra na sve ili ništa, koju će Dodik sigurno izgubiti. Crvenu liniju je davno prešao. Očekujemo reakciju Vijeća za implemantaciju mira u BIH (PIC) i Ureda visokog predstavnika“, stoji u saopćenju predsjednika SBIH Amera Jerlagića.


PROPISI.com | INFORMACIONE TEHNOLOGIJE I ELEKTRONSKA UPRAVA\nINFORMACIONE TEHNOLOGIJE I ELEKTRONSKA UPRAVA\nU planu nove e-usluge za građane\nDirektor Kancelarije za informacione tehnologije i elektronsku upravu Vlade Republike Srbije Mihailo Jovanović najavio je danas da će sledeće elektronske usluge koje će zaživeti biti upis đaka u srednju školu, podizanje kredita, ali i praćenje školovanja svih đaka kroz jedinstveni informacioni sistem prosvete.\nJovanović je na predstavljanju preporuka iz "Sive knjige 2021" rekao da je danas moguće razvijati takve elektronske usluge jer su u poslednje tri do četiri godine doneti određeni zakoni, ali i unapređena infrastruktura za razvoj elektronske uprave.\nOn je podsetio na to da su među elektronskim uslugama koje su pokrenute u poslednjih nekoliko godina e-beba, e-katastar, e-recept, navodeći da je cilj elektronske uprave da skrati vreme čekanja građana na šalterima.\nPored toga, kako je objasnio, cilj je i da zaposleni na šalteru sve potrebe građana urade koristeći elektronske sisteme.\nPrema njegovim rečima, sada kada imamo zakone i infrastrukturu imamo i mogućnost da dodatno razvijamo usluge koje će biti dostupne putem interneta.\nJovanović je istakao da će elektronski upis u srednju školu, koji će zaživeti već ove godine, omogućiti roditeljima da od izražavanja želja do upisa ne dolaze u školu, već će to sve moći da završe elektronski.\nU planu je, kako je naveo, i da se privredi i bankama stave na raspolaganje podaci javne uprave kako bi građani mogli da podignu kredit bez odlaska na šalter.\nTreća elektronska usluga koja je u planu jeste da i strani državljani budu u mogućnosti da koriste prednosti naše e-uprave i da i oni postanu e-građani, ukazao je on.\nTakođe, kako je najavio, uskoro se očekuje i puštanje u rad jedinstvenog informacionog sistema prosvete na kojem se radi dve godine, pri čemu bi taj sistem pratio školovanje i uspešnost đaka od vrtića do univerziteta.\nJovanović je istakao da će za nekoliko nedelja biti puštena u rad usluga e-plaćanje.


Država ulaže u aerodrom Ponikve - News - Turistički svet\nDržava ulaže u aerodrom Ponikve\nUlaganje u razvoj aerodroma Ponikve kod Užica počeće 2021. godine, a biće uloženo između pet i 10 milona evra kako bi taj aerodrom mogao da primi i veće avione.\nAerodrom Ponikve je prenet u nadležnost Aerodroma Srbije, a potpredsednica vlade i ministarka građevinarstva Zorana Mihajlović kaže da bi taj aerodrom mogao da bude veoma značajan za razvoj turizma, s obzirom da će se tu graditi krak auto-puta prema Sarajevu.\n- Postoji i interesovanje za borski i novosadski aerodrom (da budu prebačeni u nadležnost Aerodroma Srbije) i to je sada na razgovorima - dodala je Mihajlović. Kaže da je Vlada Srbije već podigla niški aerodrom, kao i da je prošle godine otvoren aerodrom Morava za civilni avio-saobraćaj i da već postoje prvi letovi.\n- Imamo zainteresovanost lou-kost avio-kompanija da lete sa Morave. Naš cilj je da stvorimo infrastrukturu na tim aerodromima. Na niškom aerodromu ove godine počinju radovi na izgradnji novog tornja, kao što ćemo raditi i novi toranj na beogradskom aerodromu - kazala je ministarka Mihajlović.\nDodaje da će ove ove godine biti završena dokumenta za potpuno novu pistu na aerodromu Morava.\n- Postojeća pista gde nam sleću manji avioni će ostati, ali će se raditi još jedna pista kako bi na nju mogli da slete veliki i kargo avioni - naglasila je Mihajlović.


Partizan 'protutnjao' Novim Sadom! - Sportske.net\nKošarkaši Partizana sačuvali su čelnu poziciju na tabeli Superlige posle ubedljivog trijumfa nad Vojvodinom u Novom Sadu rezultatom 100:85.\nCrno-beli su od samog starta meča krenuli silovito i praktično već u prvoj četvrtini obavili najveći deo posla. Naime, čak 33 poena postigla je Vujoševićeva ekipa u prvih deset minuta, stekla 19 poena prednosti, pa joj je u nastavku meča preostalo da protivniku ne dozvoli eventualni preokret.\nU tome su Beograđani i uspeli, do kraja rutinski održavali razliku i na kraju stigli do još jednog ubedljivog trijumfa nad Vojvodinom u Superligi.\nDo osme pobede u prvih deset kola Superlige ekipu Partizana predvodili su Bertans, Bogdanović i Lovernj sa po 15 poena, dok je kapiten Lučić upisao poen manje. U poraženoj ekipi najefikasniji je bio Zeković sa 18 poena.\nDuel u Novom Sadu bio je drugi meč 10. kola, a u prvom je Metalac u Valjevu deklasirao Slobodu sa 89:56.\nUtakmice Konstantin - Crvena zvezda i Mega Vizura - Radnički igraju se u nedelju.


"33.000 ljudi bilo u pritvoru u Belorusiji zbog mirnih protesta" - BIGportal.ba\n“33.000 ljudi bilo u pritvoru u Belorusiji zbog mirnih protesta”\n6 Januara, 2021 6 Januara, 2021 01578\nOd početka kampanje za predsjedničke izbore u Belorusiji, tokom 2020. godine više od 33.000 ljudi bilo je u pritvoru zbog učešća na mirnim skupovima.\nPokrenuto je i preko 900 krivičnih slučajeva, izvestili su beloruski aktivisti za ljudska prava.\n“Zadržavanja i hapšenja učesnika mirnih protesta tokom 2020. postala su masovna. Od početka predizborne kampanje u maju, do kraja godine, privedeno je više od 33.000 građana, a većina njih je bila prekršajno kažnjavana ili se suočavala sa velikim kaznama na osnovu sudskih presuda“, izvestio je beloruski centar za ljudska prava Vesna.\nBeloruske vlasti “koriste krivično gonjenje u cilju sprovođenja politički motivisanog proganjanja građana“, navodi se u saopštenju ovog centra, prenosi TAS.\nPrema podacima Državnog tužilaštva, protiv više od 900 građana pokrenuti su krivični postupci nakon izbora, a Vesna ima informacije o više od 650 optuženih u ovim slučajevima, od kojih se 169 smatraju političkim zatvorenicima prema kriterijumima organizacija koje brinu za ljudska prava.\nPrema Beloruskom udruženju novinara, 19 novinara je uhapšeno u svojstvu osumnjičenih ili okrivljenih u krivičnim predmetima, 477 novinara je pritvoreno, a 97 drugih je prekršajno kažnjavano.\nDemonstracije širom zemlje krenule su u Belorusiji nakon predsedničkih izbora 9. avgusta. Prema zvaničnim rezultatima Centralne izborne komisije, aktuelni predsednik Aleksandar Lukašenko pobedio je ubedljivom većinom, sakupivši 80,10 odsto glasova.\nNjegov najbliži rival u trci Svetlana Tihanovska našla se na drugom mestu, sa 10-12 odsto podrške.\nMeđutim, ona je odbila da prizna rezultat izbora i otišla je iz Belorusije u Litvaniju, podseća agencija.\nEvropska komisija odobrila vakcinu “Moderne”\nAbazović: Svi jednaki pred zakonom, važi i za Mićunovića


Peti investicioni forum - Rusija zove! - Rusija i Srbija - Ekonomija - Ceopom Istina\nPeti investicioni forum – Rusija zove!\nNaslovna / Rusija i Srbija Rusija i Srbija - Ekonomija / Peti investicioni forum – Rusija zove!\nKategorija: Rusija i Srbija - Ekonomija / Objavljeno: 04/10/2013, 23:25\nPeti po redu VTB investicioni forum „Novi horizonti rasta-kako ih dostići“ okupio je investitore iz Rusije i međunarodne investicione zajednice pokušavajući da učvrsti platformu buduće privredne i ekonomske strukture sile u usponu. Naravno, kada je reč o ekonomiji ne može se, u međusobno povezanom svetu, govoriti o jedinstvenoj platformi prepoznatljivoj za jednu zemlju, već o trasi koja će oko sebe okupiti one države i nacije koje su prepoznale svoju šansu za privredni oporavak. Ovaj Forum treba posmatrati iz te perspektive. Rusija, koja je na stopu do mesta pete svetske ekonomije i vodeće evropske ekonomije, prema rečima prvog čoveka Ruske Federacije ispred sebe ima strateški velike ciljeve do kojih može doći samo uz velika zalaganja i značajne reforme:\nTako je početak oktobra tekuće godine svetu predstavio dva primera projekata uređenja države: Rusiju na petom investicionom Forumu i SAD koja je poslala na prinudne (neplaćene) odmore 800 000 državnih službenika. Budžet koji nije prošao volju Republikanaca po pitanju Obaminog zdravstvenog programa uslovio je zatvaranje rada državnih institucija i prouzrokovao kolaps sistema koji je pružao razne usluge. Tako su Sjedinjene Američke Države kolabirale prvi put posle sedamnaest godina. Prema procenama stručnjaka ovaj događaj će američku ekonomiju koštati oko 10 milijardi dolara nedeljno, prošle nedelje Siti grupa je objavila da prema njihovim procenama samo jednonedeljno zatvaranje državne administracije SAD će koštati 0,1 odsto njene nacionalne ekonomije. „SAD su delimično obustavljale rad Vlade sedamnaest puta od 1977. Godine, od nekoliko sati do nekoliko dana. Tokom mandata Bila Klintona Vlada je bila „zatvorena“ dvadesetjedan dan: od decembra 1996 do januara 1997. godine. Gubici koji su nastali u tom periodu procenjuju se na dve milijarde američkih dolara“. Ovaj put stvari su znatno drugčije. Reakcije koje su usledile od američkih zapadnih partnera više nego ukazuju na preku potrebu Starog kontinenta da preispita američko „vođstvo“ u svim sferama gde je korporativna Amerika odredila svoj interes. Postavljaju se glasna i javna pitanja od: poverenja u dolar kao u valutu, do poverenja u sistem koji je zbog pohlepe neoliberalne korporativne zajednice pojeo sam sebe.\nNa marginama mnogih zvaničnih reakcija i brokerskih spekulacija sa mnogih svetskih berzi, može se naslutiti i dijagnostikovanje situacije unutar SAD kao obračun korporacija s Obamom koji im nije „dao“ još jednu ozbiljnu ratnu zonu kakva je mogla da bude kriza u Siriji. Ovo je, dakle, vrlo ozbiljna državna kriza unutar same Amerike koja preti da poremeti odnose unutar zajednice zapadnih jastrebova koji su tako gorljivo jurišali na sve što im može doneti profit. S obzirom da je SAD nametala arhitekturu međunarodnoj zajednici koja je radila samo i jedino u njenom interesu, postavlja se pitanje šta je od te arhitekture sada (pre)ostalo i kako će izgledati „izlazna strategija“ korporativne Amerike. Jedan od scenarija jeste da će se intezivirati krize „niskog“ inteziteta; drugi, sada malo verovatan, jeste da će neko preko Atlantika odlučiti da preotme državu korporacijama. Dakle, kako trenutno stvari stoje a nikako ne smemo potcenjivati korporativnu logiku i moć sve su prilike da ćemo svedočiti sve učestalijim napadima na rukovodstvo Rusije kako preko main stream medija, preko nevladinih organizacija koje se finansiraju iz zapadnih vrlo diskutabilnih fondova a deluju na teritoriji Ruske Federacije, tako do podrivanja ruskih investicija u zemljama čije elite nedvosmisleno rade u korist zapadnih finansijskih centara moći.\nSvakako pred nama se nalazi vrlo zanimljiv period spoljnopolitičkih i ekonomskih dešavanja koja će pratiti turbulencije na liniji Istok-Zapad do konačnog ozvaničenja nove arhitekture sveta uređene prema multipolarnim interesima svetskih sila. Nekada bi te turbulencije prerasle u svetske ratove. Danas, s postojećim nuklearnim silama sasvim je izvesno da će se sukobi velikih premeštati na tradicionalna žarišta koja se nekako već „nameste“ za odmeravanja snaga. U tom kontekstu ne treba se zavaravati da će i Balkan biti pošteđen potresa. U kom smeru oni mogu da krenu? To, već, spada u oblast više matematike i rešavanje komplikovanih jednačina sa (mnogo) više (ne)poznatih. Sledeći pomenute primere dobre i loše prakse upravljanja državom sa Istočne i Zapadne hemisfere, odgovor bi trebalo da bude više nego jasan. Međutim, da li (pro)zapadne političke i ekonomske „elite“ mogu ili smeju (sve i da hoće) da krenu pravcem primera dobre prakse kakva je današnja Ruska Federacija? Čini se da je pretpostavka njihovih mandata upravo zona zabrane leta nad ruskim nebom. Iako retorika rukovodstava lidera zapadnog Balkana podseća ne nekadašnju „bivše-jugoslovensku“, praksa potvrđuje cementiranje sudbine ovog dela sveta (sa vašingtonsko-briselskom bezalternativnom perspektivom) bar za još jedan mandat…ma koliko on trajao.\nOstavite komentar na Peti investicioni forum – Rusija zove!


На конференцији која је одржана данас у Скупштини града Ваљева, шеф Одборничке групе Александар Вучић Србија побеђује Радоица Рстић присутним медијима изнео је став одборничке групе који је усвојен на састанку који је претходио овој конференцији. - Va1.info\nNaslovna/Vesti/Na konferenciji koja je održana danas u Skupštini grada Valjeva, šef Odborničke grupe Aleksandar Vučić Srbija pobeđuje Radoica Rstić prisutnim medijima izneo je stav odborničke grupe koji je usvojen na sastanku koji je prethodio ovoj konferenciji.\n169 Manje od minuta\n„Povodom informacija o najavama mogućeg nasilja na ulicama grada Beograda, sutra, kada je Savez za Srbiju koje predvode fašista Boško Obradović, Vuk Jeremić i Dragan Đilas, odborninici SNS u\nValjevu održali su sastanak Odborničke grupe i jednoglasno doneli odluku da se solidarišemo sa našim kolegama odbornicima Skupštine grada Beograda kao i sa poslanicima u Skupštini Republike Srbije u odbrani institucija.\nLično smo spremni da svojim telima čuvamo institucije države i ovim putem pozivam sve nadležne institucije i ministra Nebojšu Stefanovića da zaštiti sve građane Srbije, da zaštiti novinare da zaštiti imovinu građana Srbije od povampirenog fašizma koje Boško Obradović, Vuk Jeremić i\nDragan Đilas sprovode i koji žele da na vlast dođu bez izbora. Izborna volja građana se neće menjati na ulicama i mi kao odbornici smo spremni da čuvamo narodnu volju u institucijama u kojima ćemo ostati. Odbornici SNS će u Valjevu ostati u ovoj Skupštini do daljnjeg.“\nU Muzičkoj školi "Živorad Grbić" otvoren 4. HOR FEST


Ubica iz BiH vjerovatno neće odgovarati za počinjena ubistva\n/ Plus / Ubica iz BiH vjerovatno neće odgovarati za počinjena ubistva\nGRAC – Alen Rizvanović (26), porijeklom iz BiH, koji je ubio troje ljudi, uključujući i četvorogodišnjeg dječaka, vjerovatno neće zakonski odgovarati za ove smrti ukoliko se definitivno utvrdi da je bio u stanju nervnog rastrojstva. Jirgen Miler, njemački profesor forenzičke psihijatrije i psihoterapije, posljednji je u nizu eksperata koji su donijeli sud o mentalnom stanju Rizvanovića, inače porijeklom iz Bihaća. Naime, prethodna dva eksperta su se razmimoilazila u procjenama njegovog duševnog stanja, a iz Tužilaštva će tek nakon pregleda Milerovog izvještaja zaključiti o podizanju optužnice.\nNaime, Miler je u svom izvještaju naveo da Rizvanović pati od paranoidne šizofrenije, te da je u takvom stanju i izveo napad 20. juna 2015. godine. Sva tri eksperta su se saglasila da je napad počinjen u stanju duševnog rastrojstva, te da postoji visok rizik da će se i u budućnosti slično ponašati. Kristijan Krošl, državni tužilac, kaže da tek treba da pregleda posljednji izvještaj dr Milera, te da će u narednim sedmicama odlučiti da li će podići optužnicu za ubistvo ili pokušaj ubistva. Krošl je austrijskim medijima potvrdio da se u ovakvim slučajevima osobe šalju u psihijatrijske ustanove, ali da tek treba da odluče šta će učiniti u Rizvanovićevom slučaju.\nI njegova supruga Elena je u intervjuu austrijskim medijima potvrdila da se radi o neuravnoteženoj osobi, da joj je prve godine braka oduzeo pasoš, te je tretirao kao roba.***


Partizan je smanjio svim fudbalerima prvog tima, članovima stručnog štaba i menadžmentu kluba primanja za 50% na tromesečnom nivou, potvrđeno je za B92.net.\nCrno-beli su reagovali na aktuelnu situaciju zbog koje se fudbalska prvenstva neće nastaviti pre juna meseca.\n- Kako je realno očekivati da će se vanredno stanje ukinuti tek u drugoj polovini maja, a fudbalska prvenstva nastaviti tokom juna, to je jasno da se međusobna prava i obaveze između klubova (poslodavaca) i profesionalnih fudbalera (zaposlenih) ne mogu ostvarivati kao u periodu redovnog stanja. S tim u vezi, a na osnovu preporuke FIFA (COVID-19 Football Regulatory Issues), Mišljenja Ministarstva omladine i sporta Republike Srbije i članova 116. i 117. Zakona o radu RS, a u vezi sa čl. 137. Zakona o obligacionim odnosima, FK Partizan je, na svojoj sednici Upravnog odbora, jednoglasno zaključio sledeće: UO FK Partizan, uz saglasnost šefa stručkog štaba, donosi odluku da se u tromesečnom periodu svim profesionalnim fudbalerima prvog tima, članovima stručnog štaba i članovima menadžmenta kluba, određuje umanjenje ugovorenih mesečnih primanja za 50 odsto - navodi se u saopštenju FK Partizan.


Tinejdžer smislio uređaj koji bi svetske okeane mogao da očisti za samo pet godina (VIDEO) : Nadlanu.com\nTinejdžer smislio uređaj koji bi svetske okeane mogao da očisti za samo pet godina (VIDEO)\nObjavljeno 10. sep 2013. / 16:30:57\nSlat je student aeronautike na holandskom Univerzitetu "TU Delft", a "revolucionarni izum" sastoji se od niza pokretnih barijera i platformi u kojima bi se smeće sakupljalo dok bi ribe i planktoni mogli neometano da prolaze kroz sastav.\nPlatforme bi bile samoodržive, a napajale bi se kombinacijom sunčeve energije i morskog strujanja. Mladi student veruje kako bi izum nakon pokretanja mogao znatno smanjiti količinu otpada u okeanima za samo pet godina.\nMilioni tona plastičnog otpada svake godine ubiju milione morskih životinja, a dodatna su opasnost i štetne alge i zagađenje koje ne stvaraju samo opasno nečišćenje okeana već i visoke troškove čišćenja.\nReč je o studentskom radu na temu sanacije "plutajućih ostrva smeća", a svoj je projekt predstavio i na TED-u.\nODBOR ZA STANDARDIZACIJU SRPSKOG JEZIKA DONEO ODLUKU: U…\nHOLANDIJA MENJA IME: U rebrendiranje uloženo 200.000 evra\nIpak, u ovoj fazi je još uvek reč o konceptu, ali Slat je pokrenuo neprofitnu fondaciju "The Ocean Cleanup" pomoću koje pokušava da prikupi potrebna sredstva za dovršavanje studije izvodljivosti.\nUspe li u svojoj nameri, mladi student tvrdi kako bi ovaj projekt reciklaže mogao ostvariti 500 miliona dolara zarade u samo godinu dana.


Crnogorski premijer: Amfilohija ćemo dovesti poznaniju prava\n► Crnogorski premijer: Amfilohija ćemo dovesti poznaniju prava\nCrnogorski premijer Duško Marković izjavio je večeras da Mitropolija crnogorsko primorska i mitropolit Amfilohije ne poštuju zakone Crne Gore ali da će ih država, silom zakona "sve dovesti poznaniji prava", kao i da će u slučaju da Kosovo ponovo otvori pitanje demarkacije Crna Gora beskompromisno braniti svoje interese.\nCrnogorski premijer nedavno se sastao sa mitroplitom Amfilohijem, ali kako dodaje, taj sastanak nije bio korak ka usaglašavnju stavova o Zakonu o slobodi veroispovesti.\n"Ja sa mitropolitom uvek oštro polemišem o ključnom pitanju, poštovanju zakona i države. Ne možete se u jednoj državi ponašati anarhično i nepoštovati zakone i državu", kazao je Marković.\n"On i dalje ne želi da prihvati da je Crna Gora nezavisna država i što je najgore Mitropolija i on ne poštuju nijedan zakon. Pitao sam ga da li Vi stvarno mislite da država nema snage da vaše nezakonite intervencije u prostoru spriječi i sruši. Imamo, možemo to uraditi za jedan dan, za jednu noć. I krstionicu i crkvu na Rumiji i sve druge crkve koje gradite bez saglasnosti države. Ali ne želimo to da radimo, želimo da u dijalogu dođemo do rešenja", kazao je Marković.\n"Ono o čemu možemo razgovarati je povlačenje granične linije u odnosu na situaciju na terenu za koju nam daje pravo Sporazum o granici. To nije pitanje granice, nego pitanje povlačenja granične linije i mi ćemo u tom procesu saslušati njihove, a verovatno ćemo i mi imati naše predloge", kazao je Marković i dodao da je Crna Gora spremna za dijalog.\n"Razumemo probleme u kojim se nalazi EU, ali ne verujemo da će politika proširenja biti dovedena u pitanje", zaključio je Marković.


Najava i analiza: La Liga, 38. kolo: Španci spuštaju zavesu! Ko će u Segundu, a ko u Ligu konferencija? – Kladjenje.rs\nHomeNajavaNajava i analiza: La Liga, 38. kolo: Španci spuštaju zavesu! Ko će u Segundu, a ko u Ligu konferencija?\nOd petka su na programu mečevi poslednjeg kola španske La Lige, koje će nam dati odgovore na nekoliko preostalih pitanja, a to je pre svega ko će praviti društvo Levanteu i Alavesu u Segundi, a trenutno su najozbiljniji kandidati za to Kadiz, Majorka i Granada.\nViljareal se nakon poraza u prošlom kolu od Sosijedada oprostio od Liga Evrope, a vrlo verovatno bi mogao i od Lige konferencija s obzirom da u ovom trenutku “žuta podmornica” ima samo bod viška u odnosu na Bilbao, koji ima daleko lakši posao od Viljareala koji gostuje kod Barselone.\nKao što je poznato u Ligu šampiona će se direktno plasirati Real Madrid, Barselona, Sevilja i Atletiko Madrid, dok je mesto u Ligi Evrope rezervisano za Betis i Real Sosijedad.\nRajo Valjekano – Levante – 3+ @ 1.59 u Meridianbet\nPremijerni duel poslednjeg kola najkvalitetnijeg ranga španskog fudbala se igra u Valjehasu gde će fudbaleri Rajo Valjekana ugostiti Levante.\nI pored fantastičnog starta šampionata, Valjekano će ovu sezonu završiti u donjem delu tabele, ali to neće previše zabrinuti sve navijače ovog tima, pošto je njihova omiljena ekipa ostvarila svoj primarni cilj a to je svakako opstanak u društvu najboljih.\nŠto se tiče Levantea, nažalost, nakon nekoliko veoma uspešnih sezona u najkvalitetnijem rangu španskog fudbala, ovaj klub ćemo naredne sezone gledati u Segundi.\nTo je naime i definitivno bilo jasno čak i posle trijumfa u prošlom kolu na domaćem terenu protiv Alavesa, kada je bilo 3:1.\nZbog svega toga je ovo ne previše težak meč za prognoziranje koji bi morao da nam donese dosta golova, pa vam savetujemo da probate sa igrom 3+ za koju je kladionica Meridianbet pripremila kvotu 1.59.\nReal Madrid – Betis – GG @ 1.53 u CircusCasino\nFudbaleri Reala su potpuno zasluženo došli do titule šampiona Španije i to na jedan poprilično ubedljiv način, a izabranici Karla Ančelotija će imati priliku da ovu sezonu učine još boljom, ako za nešto više od nedelju dana slave u velikom finalu Lige šampiona protiv Liverpula.\nInače, u prošlom kolu su Madriđani remizirali na gostovanju kod Kadiza, a taj duel je završen rezultatom 1:1.\nU goste novom šampionu Španije dolazi Betis koji i pored sjajnih partija nije uspeo da dođe do plasmana u Ligu šampiona, ali će svakako sve navijače ovog tima zadovoljiti i Liga Evrope, gde su Andalužani i ove sezone igrali dosta dobro.\nU prošlom kolu su “zeleni” slavili na svom terenu protiv Granade, a taj duel je završen rezultatom 2:0.\nNajrealnije da na ovom susretu i jedna i druga ekipa postigne makar po jedan gol pa vam savetujemo da probate sa igrom GG za koju je kladionica CircusCasino pripremila kvotu 1.53.\nValensija – Selta – 1 @ 2.80 u Maxbet\nNi ove sezone se fudbaleri Valensije nisu proslavili u španskoj La Ligi, a priliku da dođe do plasmana u neko od evropskih takmičenja, “slepi miševi” su propustili pošto su poraženi u finalu Kupa Kralja od Betisa.\nU prošlom kolu španskog prvenstva tim sa “Mestalje” je remizirao na gostovanju kod Espanjola, a taj duel u Kataloniji je završen rezultatom 1:1.\nŠto se tiče Selte, ni tim iz Viga nije igrao u skladu sa očekivanjima, mada smo od ove ekipe navikli na promenljive partije.\nU prošlom kolu je Selta na svom terenu savladala Elče, a taj meč je završen rezultatom 1:0, što je bila dvanaesta pobeda za tim iz Viga u ovogodišnjem izdanju La Lige.\nValensija će učiniti sve da ovu poprilično neuspešnu sezonu završi pobedom pa vam savetujemo da odigrate jedinicu za koju je Maxbet pripremio sjajan koeficijent 2.80.\nElče – Hetafe – 3+ @ 2.44 u Meridianbet\nBiće ovo duel dva tima koja su imala pa gotovo identične sezone, a bez sumnje je najbitnije to što ćemo i jednu i drugu ekipu naredne sezone gledati u društvu najboljih.\nVeoma interesantno je da se ova dva tima trenutno nalaze na deobi petnaestog mesta na tabeli uz isti broj bodova.\nU prošlom kolu je Elče doživeo poraz na gostovanju kod Selte što je treći vezani neuspeh za ovu ekipu koja u tom periodu nije postigla niti jedan gol.\nZa razliku od kluba za koji nastupa Havijer Pastore, Hetafe je vezao čak četiri remija od kojih se poslednji desio u prošlom kolu na domaćem terenu protiv Barselone kada nije bilo golova, što je svakako sjajan rezultat.\nTreba ovde očekivati dosta golova, zbog čega vam savetujemo da probate sa igrom 3+ za koju je Meridianbet odredio koeficijent 2.44.\nAlaves – Kadiz – 2 @ 1.87 u CircusCasino\nNažalost, Alaves ćemo nakon nekoliko solidnih godina u društvu najboljih sledeće sezone gledati u drugom po kvalitetu rangu španskog fudbala.\nZanimljivo je da je ovoj ekipi u prošlom kolu presudio Levante koji je čak i pored tog trijumfa takođe ispao iz društva najboljih.\nŠto se tiče Kadiza, ovaj tim se nalazi na tom osamnaestom mestu na tabeli koje je poslednje koje na kraju prvenstva znači i selidbu u niži rang, a u prošlom kolu je ova simpatična ekipa uspela da izvuče bod na domaćem terenu protiv Real Madrida, u susretu koji je završen rezultatom 1:1.\nPošto je Alaves već ispao a Kadizu samo pobeda garantuje mogućnost igranja i naredne sezone u društvu najboljih, toplo vam preporučujemo da odigrate dvojku koju CircusCasino plaća sa kvotom 1.87.\nGranada – Espanjol – 1 @ 1.48 u Maxbet\nDo pre nekoliko kola Granada je bila u poprilično teškoj situaciji, međutim u poslednjih mesec dana klub za koji nastupa Njegoš Petrović je vezao nekoliko sjajnih partija i došao u situaciju da zavisi sam od sebe kada je u pitanju opstanak u društvu najboljih.\nSerija dobrih rezultata je prekinuta u prošlom kolu kada je tim iz Andaluzije poražen na gostovanju kod Betisa, a taj duel je završen rezultatom 2:0.\nŠto se tiče Espanjola, Katalonci su bez većih problema sačuvali prvoligaški status, a trenutno se ova ekipa nalazi na trinaestom mestu na tabeli, i već dugo ne zna za trijumf.\nDomaćin bi pobedom definitivno došao do opstanka u društvu najboljih a mišljenja smo da će se to i desiti zbog čega vam savetujemo da probate sa jedinicom koju Maxbet plaća sa kvotom 1.48.\nOsasuna – Majorka – 3+ @ 1.95 u Meridianbet\nJoš jedna sjajna sezona za Osasunu koja polako ali sigurno počinje da spada u red stabilnih prvoligaša.\nNaime, tim iz Pamplone će šampionat po svemu sudeći završiti u gornjem delu tabele, pošto se Osasuna trenutno nalazi na sjajnom devetom mestu.\nU prošlom kolu je verovatno i najprijatnije iznenađenje ovogodišnjeg izdanja španske La Lige doživelo poraz na gostovanju kod Bilbaa a taj meč je završen rezultatom 2:0.\nŠto se tiče Majorke, ovaj tim mora da ide na sva tri boda ukoliko želi da i naredne sezone igra u društvu najboljih, mada bi u nekim kombinacijama Majorci odgovarao i bod.\nPoznato je da Osasuna ne igra mečeve sa velikim brojem golova, ali kako je gost pod moranjem vrlo je moguće da nam ovaj duel u Pamploni donese više od tri gola, zbog čega vam savetujemo da probate sa igrom 3+ za koju je kladionica Meridianbet pripremila kvotu 1.95.\nBarselona – Viljareal – X2 @ 1.80 u Mozzartbet\nDerbi kola se igra na “Nou Kampu” gde će fudbaleri Barselone dočekati Viljareal. Kako je krenula sezona za Barselonu sigurno je da se dobro završila pošto je u jednom trenutku bio upitan i plasman ovog tima u najkvalitetnije evropsko klupsko takmičenje, ali deluje da su se dosta stvari na bolje promenile od dolaska Ćavija na klupi katalonske ekipe.\nU prošlom kolu je Barsa na gostovanju kod Hetafea odigrala meč bez golova, pa se trenutno nalazi na drugom mestu na tabeli, uz čak dvanaest bodova manjka u odnosu na prvoplasirani Real.\nNažalost, Viljareal je sa druge strane propustio sjajnu priliku da dođe do plasmana u Ligu Evrope, pošto je “žuta podmornica” u prošlom kolu u direktnom duelu poražena na svom terenu protiv Sosijedada, pa će sada morati da strepe i za plasman u Ligu konferencije.\nZbog svega toga Viljareal nema prava na poraz i mišljenja smo da se on neće ni desiti zbog čega vam svetujemo da probate sa duplom šansom X2 koju kladionica Mozzartbet plaća sa kvotom 1.80.\nReal Sosijedad – Atletiko Madrid – 3+ @ 2.08 u Meridianbet\nJoš jedan veoma interesantan meč ovog kola se igra na “Anoeti” gde će Real Sosijedad ugostiti Atletiko Madrid.\nDeluje da i jedna i druga ekipa ima razloga za zadovoljstvo kada je ova sezona u pitanju pošto je utisak da su oba tima ostvarila svoje primarne ciljeve.\nSosijedad je u dosta jakoj konkurenciji drugi put zaredom došao do plasmana u Ligu Evrope, dok su Madriđani nakon prošlogodišnje titule došli do plasmana u Ligu šampiona, i sigurno je da se više od toga nije ni moglo očekivati.\nU prošlom kolu je Sosijedad u direktnom duelu za Ligu Evrope slavio na gostovanju kod Viljareala, dok je Atletiko Madrid na svom terenu u derbiju kola remizirao sa Seviljom, pošto je meč na prelepom “Vanda Metropolitanu” završen rezultatom 1:1.\nDeluje da bi duel na “Anoeti” mogao da nam donese dosta golova, pa vam savetujemo da probate sa igrom 3+ za koju je Meridianbet pripremio kvotu 2.08.\nSevilja – Atletik Bilbao – X2 @ 1.55 u Mozzartbet\nPoslednji meč poslednjeg kola španske La Lige se igra na stadionu “Sančez Pichuan” gde će snage odmeriti Sevilja i Atletik Bilbao.\nPrimarni cilj Andalužana je ostvaren a on se naravno odnosi na plasman ovog tima u Ligu šampiona koji je u prošlom kolu remizirao na gostovanju kod Atletiko Madrida i to golom u poslednjim trenucima susreta.\nŠto se tiče tima iz Baskije, Bilbao je na dobrom putu da dođe do plasmana u Ligu konferencija, ali mu za to treba pobeda u poslednjem kolu na gostovanju kod Sevilje, ali i poraz Viljareala u gostima kod Barselone, što svakako nije nimalo nerealno, s obzirom da Barsa želi pobedom da stavi tačku na ovu ne baš dobru sezonu.\nZbog svega ovoga savetujemo vam da ovde probate sa duplom šansom X2 za koju je kladionica Mozzartbet pripremila kvotu 1.55.


Snažnije prisustvo EU važno za integraciju regiona | MTELCG\nSnaznije prisustvo EU vazno za integraciju regiona.html\n16. November, 02:30\nSnažnije prisustvo EU važno za integraciju regiona 0 Podijeli Podijeli na facebook Podijeli na twitter Podijeli na viber Pošalji na mail\nPolitika 16.10.2019. / 14:37 14:39\nAutor MINA 16.10.2019. / 14:37 14:39\nSnažnije političko, ekspertsko i finansijsko prisustvo Evropske unije (EU) u regionu od krucijalne je važnosti je za integracionu perspektivu Crne Gore i Zapadnog Balkana\nTo je ocijenio predsjednik skupštinskog Odbora za međunarodne odnose i iseljenike Andrija Nikolić.\nDelegacija Odbora boravila je u dvodnevnoj posjeti Letoniji tokom koje je poručeno da će ta država snažno podržati reformske napore Crne Gore na putu učlanjenja u EU.\nKako je saopšteno iz Skupštine, delegacija se sa potpredsjednicom parlamenta Letonije, predsjednicima odbora za vanjske i evropske poslove, za odbranu, unutrašnje poslove i prevenciju korupcije, kao i parlamentarnim sekretarima ministarstava vanjskih poslova i odbrane.\nNikolić je kazao da zajedničke vrijednosti i predanost miru i globalnoj bezbjednosti treba da posluže daljem produbljivanju veza Letonije i Crne Gore.\nPotpredsjednica parlamenta Letonije Inete Libina-Regnere poručila je da ta država želi da vidi Crnu Goru u EU u što skorijoj budućnosti, i navela da je spremna za pružanje ekspertske pomoći i razmjenu iskustava u oblastima koje su od interesa za Crnu Goru.\nNa sastanku sa domaćinom posjete, predsjednikom Odbora za vanjske poslove parlamenta Letonije Rihardsom Kolsom, saopšteno je da su Crna Gora i Letonija, kao male države sa brojnim sličnostima u pogledu istorijskih izazova, pored formalnog savezništva u NATO, izgradile odnos snažnog prijateljstva.\n“Ocijenjeno je da boljem povezivanju dvije države može doprinijeti parlamentarna diplomatija, posredstvom koje treba otvoriti pitanja o saradnji u ekonomiji, kulturi, informacionim tehnologijama i obrazovanju”, kaže se u saopštenju.\nNavodi se da je letonska strana posebnu pažnju na sastanku posvetila temi potencijalnog uspostavljanja direktne avio linije između Rige i Tivta, sa ciljem da turisti iz Letonije počnu masovnije da dolaze u Crnu Goru.


Putin: Visoki rezultati saradnje Rusije i Belorusije - Sputnjik Srbija\n21:40 02.04.2019 (osveženo 21:46 02.04.2019) Preuzmite kraći link\n„Dalja izgradnja savezničkih, partnerskih odnosa, usavršavanje mehanizama uzajamno korisne integracije odgovara osnovnim interesima naših bratskih naroda i ide u pravcu jačanja stabilnosti i bezbednosti na evroazijskom prostoru“, navodi se u saopštenju.\nPutin je dodao da su tokom 20 godina od potpisivanja Dogovora o stvaranju Savezne Države postignuti dobri rezultati u svim oblastima bilateralne saradnje. Predsednik Rusije naglasio je da je saradnja Rusije i Belorusije na visokom nivou u trgovinsko-ekonomskoj, naučnoj, tehničkoj i humanitarnoj oblasti.\n„Uspostavljeni su efikasna koordinacija napora u oblasti spoljne politike, odbrane i bezbednosti i konstruktivan i sadržajan dijalog parlamenata“, dodao je Putin.\nDrugog aprila 1996. godine Boris Jeljcin i Aleksandar Lukašenko potpisali su Dogovor o stvaranju Zajednice Rusije i Belorusije, prema kojem je između zemalja trebalo da se formira jedinstveni ekonomski prostor i prelazak na zajedničko zakonodavstvo.\nTačno godinu dana kasnije Zajednica je transformisana u Savez Rusije i Belorusije i taj dan se obeležava kao Dan jedinstva naroda dveju država.\nVladimir Putin, Belorusija


Radnik GSP-a i jeste i nije sposoban da bude vozač tramvaja – Radnik.rs\nLekari privatnog Doma zdravlja Vizim, koji ocenjuju radnu sposobnost radnika Gradskog saobraćajnog preduzeća u Beogradu, doneli su u toku dva dana četiri različita izveštaja o tome da li radnik GSP-a Nikola Antić može da obavlja posao vozača tramvaja. Iz Doma zdravlja Vizim na kraju nisu mogli da donesu odluku o njegovoj radnoj sposobnosti, pa su Antića uputili na Institut za medicinu rada Srbije Dr Dragomir Karajović radi davanja „ekspertiznog mišljenja“. Na pitanje ko bi trebalo da plati to „ekspertizno mišljenje“, iz Vizima kažu da ne znaju.\nČetiri ocene radne sposobnosti\nNikola Antić je donedavno radio kao automehaničar u GSP-u i, kako navodi, povremeno su ga iz GSP-a slali na lekarske preglede kako bi se utvrdilo da li je spreman da se vrati na staro radno mesto vozača tramvaja.\nKako je Antić objavio na portalu Saveza Ozbiljnih Sindikalaca SOS-GSP, u maju 2016. otišao je u Vizim na lekarski pregled i dobio ocenu da „nije sposoban za rad na radnom mestu vozača tramvaja i rad sa mašinama“. U izveštaju, međutim, piše da je „sposoban za poslove automehaničara“.\nAntić kaže da se povodom ovog izveštaja obratio socijalnoj radnici u preduzeću GSP.\n„Ona je rekla da ja ne mogu da dobijem ocenu radne sposobnosti za automehaničara jer sam ja išao na lekarski pregled za vozača tramvaja”, navodi on.\nIstog dana, kako piše u dokumentima, doneta je druga ocena Antićeve radne sposobnosti: „nije sposoban za rad na radnom mestu za vozača tramvaja. Sposoban je za automehaničara“. Pritom, u ovom izveštaju, kako primećuje Antić, više nije pisalo da je sposoban za rad sa mašinama.\nNakon toga, Antić kaže da je pozvao zdravstvenu inspekciju jer, kako kaže, „problem sa ocenama Vizima je i to što mi nemamo tačan opis radnog mesta automehaničara, pa samim tim ne može se ni doneti tačna ocena moje radne sposobnosti kada se ne navodi tačno sa kojim mašinama radim”.\nAntić navodi da je Akt o proceni rizika za radno mesto automehaničara na njegovu incijativu donet tek 26. septembra, četiri meseca kasnije.\nU avgustu 2016. Vizim ponovo donosi dva izveštaja o radnoj sposobnosti Nikole Antića.\nU prvom se navodi da je Nikola Antić „zdravstveno sposoban“ za rad na radnom mestu vozača tramvaja, ali je potrebno da radnik donese, kako piše u dokumentu, „kompletnu psihološku eksploraciju sa Instituta za medicinu rada. Ocena radne sposobnosti će biti izdata potom, sa traženim nalazom!!!“.\nIstog dana Antić dobija i drugi izveštaj o radnoj sposobnosti u kome se navodi da ipak nije sposoban da obavlja posao vozača. „Zdravstveno nije sposoban za rad na radnom mestu vozača tramvaja“. U ovom dokumentu radnik se ponovo upućuje na Institut za medicinu rada „radi davanja ekspertiznog mišljenja“.\n„Ja sam pitao lekara – zašto bih išao u Institut kada ste vi medicina rada? Rekli su mi da je takva procedura”, kaže Antić.\nNaš sagovornik kaže da je sa uputom otišao u Institut za medicinu rada i da ga je doktorka u institutu začuđeno gledala i pitala me zašto je uopšte poslat u tu instituciju.\n„Onda sam dobio papir iz Instituta da ako moj poslodavac hoće dodatne analize, to ne može da se radi na teret zdravstvenog osiguranja, nego na teret poslodavca”, kaže Antić.\nBudući da GSP, kako Antić tvrdi, ne namerava da plati dodatne analize, ostao je bez konačne ocene radne sposobnosti.\nInstitut: Ekspertizno mišljenje treba da plati Vizim\nPomoćnik direktora za medicinske poslove u Institutu za medicinu rada dr Milan Spasojević potvrdio je za sajt Radnik.rs da je Vizim posle obavljenog periodičnog pregleda uputio radnika na dodatnu dijagnostiku u Institut sa uputom i na teret RFZO.\n„Moguće je da Dom zdravlja Vizim, kao privatni dom zdravlja, uputi radnika radi pregleda i mišljenja za one specijalnosti koje nema, a potrebne su mu radi ocene radne sposobnosti”, navodi on.\nIpak, u tom slučaju – „Ove preglede bi platio naručilac pregleda, u ovom slučaju, Dom zdravlja Vizim”, kaže Spasojević.\nNa pitanje da li je uobičajeno da zdravstvene ustanove koje imaju sklopljene ugovore sa preduzećima o obavljanju zdravstvenih pregleda traže mišljenje Instituta kako bi ocenili radnu sposobnost radnika, Spasojević odgovara – „Nije uobičajeno”.\nVizim: Ne znamo ko treba da plati ekspertizno mišljenje\nIz Doma zdravlja Vizim nisu odgovorili na naša pitanja poslata imejlom. Kontaktirali smo telefonom Mariju Dinić koja navodi da je „jedna od direktorki Vizima”. Pitali smo da li je upoznata sa tim da su radniku GSP-a lekari Vizima dali kontradiktorne ocene radne sposobnosti. Ona navodi da ne zna na koji slučaj mislimo jer Vizim pregleda „jako veliki broj radnika”. Takođe, ona kaže da su zdravstveni kartoni privatna stvar svakog pojedinca, te da ona ne želi da komentariše pojedine slučajeve. Ipak, na našu konstataciju da je radnik GSP-a, na koga se odnose pitanja, objavio ocene radne sposobnosti javno, pa tu nema mesta zaštiti privatnosti, ona je odgovorila: „To je njegovo pravo”.\nDinić takođe kaže da je „cilj svakog lekara da se zdravstveno stanje pacijenta unapredi”. S tim ciljem, kako kaže, Vizim upućuje „specifične slučajeve” u Institut za medicinu rada na dodatne ekspertizu. Pitali smo – u slučaju da Vizim uputi radnika na Institut radi davanja ekspertiznog mišljenja, ko to treba da plati?\n„Ne znam ko plaća”, kaže Dinić.\n„Da li znate da iz Instituta tvrde da u tom slučaju ekspertizno mišljenje plaća Vizim?”, pitali smo.\n„Ali ne tražimo mi za nas ekspertizu!”, odgovara Marija Dinić sugerišući da je ekpertiza naručena za radnika, a ne za potrebe Doma zdravlja.\nZanimljivost je da je do jula 2016. direktor Vizima bio Milan Dinić koji je sada predsednik Lekarske komore Srbije.\n[stextbox id=“info“ bgcolor=“9CA5FF“ bgcolorto=“9CA5FF“]\nVanredni pregledi radnika – gratis\nDom zdravlja Vizim obavlja redovne i vanredne preglede zaposlenih u GSP-u od decembra 2015. godine, nakon sprovedene javne nabavke, na kojoj je Vizim bio najbolji ponuđač. U Odluci o dodeli ugovora, koja je javno objavljena na sajtu GSP-a, vidi se je Vizim zaista dao najbolju ponudu – obavezao se da vanredne kontrolne preglede zaposlenih i pregled mesta sa povećanim rizikom obavi za nula dinara. Na ovaj način Vizim se obavezao da 650 zaposlenih, kako piše u Odluci, pregleda besplatno, pa je njihova ponuda bila gotovo dvostruko niža od drugih ponuđača koji su za ovu uslugu tražili naknadu najmanje oko tri miliona dinara.\nDa li je inspekcija Ministarstva zdravlja sprovela nadzor povodom prijava Nikole Antića, nismo uspeli da saznamo jer iz ove institucije nisu odgovorili na naša pitanja. Na pitanja o ovom slučaju nije odgovorila ni menadžerka za odnose sa javnošću u GSP-u Jovana Paunović.


U Kalesiji počinje III Festival dječijeg teatra - InfoPlus.ba\nU Kalesiji počinje III Festival dječijeg teatra\n„Kalesijska publika, prvenstveno djeca osnovnoškolskog uzrasta, će u subotu od 12h na sceni BKC-a Kalesija imati priliku da pogleda pozorišne predstave naših gostiju „Mali princ“ i „Izviđači Vidrinog jezera“, dok će od 13h ponovo imati priliku da pogledaju „Zeleni putnik“. Pozivamo roditelje da dovedu svoju djecu u BKC „Alija Izetbegović“ Kalesija na druženje polaznicima dramskih studija i gledanje pozorišnih predstava.“ Ermin Avdić, predsjednik Art Centra Ankata.\n„Sretni smo što smo u mogućnosti da nastavimo saradnju sa Udruženjem Art Centar Ankata i na takav način pružimo priliku da naša djeca kvalitetno provode slobodno vrijeme, uče i razvijaju se kroz pozorišnu umjetnost. Pozivam naše sugrađane da sa svojom djecom uveličaju premijeru pozorišne predstave „Zeleni putnik“ u petak 24.06.2022. u 18:30h“ Alija Džafić, direktor JU BKC „Alija Izetbegović“ Kalesija


Jedina stvar koja je ikada bila važna\ni pretraživačima i vašoj publici\nU dinamičnom svetu SEO-a, jedna od stavki koja nikada nije izgubila na značaju jeste kvalitetan sadržaj. Uprkos svim promenama algoritma i raznolikih metodologija koje je Google primenjivao kako bi izvukao značenje iz web stranica, redovno stvaranje kvalitetnog sadržaja ostalo je i dalje najvažnije pravilo igre. Ovo je, dakako, širok pojam koji je teško odrediti, ali koji se u osnovi odnosi na kreiranje tekstova koji su korisnicima informativni i relevantni za namere iza njihove pretrage.\nKvalitetan sadržaj je, pre svega, svež, pretraživ i inovativan.\nIspravan pristup content marketingu\nNemaran pristup stvaranju sadržaja rezultira lošim pozicijama u pretrazi i teško će privoleti posetioca da se zadrži na sajtu ili da ga preporuči drugoj osobi.\nMeđutim, dobro skrojena content strategija će vam ne samo doneti više posetilaca, već mnogo govori i o vašem profesionalizmu i onome što možete da ponudite. Neki od presudnih faktora su:\nSposobnost da se stvaraju različiti oblici sadržaja (blog postovi, saopštenja za medije, industrijska istraživanja, infografici, itd.)\nStvaranje sadržaja koji je interesantan i optimizovan\nOdređivanje kanala za distribuciju sadržaja\nKomunikacija sa odabranim distributerima sadržaja\nPotencijalni uticaj sadržaja koji stvarate ne meri se samo brojem pomena na društvenim mrežama. Pružanjem svežeg uvida u industriju povećavate verovatnoću da će vas pomenuti određeni sajtovi ili uticajni ljudi iz industrije, što ne samo da usmerava kvalitetne posete ka vašem sajtu, nego vas i postavlja za autoritet unutar niše. Stoga, strateški pristup content marketingu može doneti nekoliko stvari koje su od značaja vašem brendu: kvalitetne dolazne linkove, povećanje poseta, i bolju reputaciju brenda. Očigledno je da vam ovo može dati značajnu prednost u odnosu na konkurenciju, i pretvoriti vaše posetioce u verne čitaoce.\nZAŠTO SE OSLONITI NA\nUprkos onome što naše ime nagoveštava, zapošljavamo veoma velik tim iskusnih stručnjaka za sadržaj, pisaca i SEO stručnjaka, koji udružuju svoje znanje kako bi stvorili interesantan i zanimljiv sadržaj na različite teme iz određene industrije. Kada se radi o content marketingu, razumemo da on zahteva istraživanje i kreativnost, čega svakako imamo na pretek. Možemo vam obezbediti sadržaj koji će vas učiniti prepoznatljivijim na internetu i to tako što ćemo sprovesti iscrpno istraživanje i ustanoviti tačno šta je potrebno vašoj ciljnoj publici.\nZaboravite na zastarele generičke tekstove. Dopustite Four Dots-ovim strategijama za stvaranje sadržaja da učine nešto vredno za vaše poslovanje.


Albani: Srbija prepoznata kao faktor stabilnosti u regionu\nSrbija je prepoznata kao lider i faktor stabilnosti u regionu, poručio je danas predsednik parlamentarne grupe prijateljstva Nemačke i jugoistočne Evrope Bundestaga Štefan Albani u razgovoru sa ministrom unutrašnjih poslova Nebojšom Stefanovićem.\nStefanović je zahvalio Nemačkoj na podršci koju pruža Srbiji na evropskom putu i istakao dobru saradnju dva ministarstva unutrašnjih poslova.\nStefanović i Albani su razgovarali o aktuelnoj migrantskoj krizi i procesu evropskih integracija Srbije, i saglasili se da je, kada je reč o ilegalnim migracijama, neophodno sveobuhvatno rešenje.\nKako se navodi u saopštenju MUP-a, na sastanku su razmatrane i mogućnosti tehničke podrške i pomoći koju bi Nemačka pružila Srbiji za modernizaciju i jačanje kapaciteta srpskog Ministarstva unutrašnjih poslova.\nLamert u Beogradu: Prvo se sastaje sa Gojković i narodnim poslanicima\nDačić i Lamert: Odnosi dveju država veoma dobri


Prijedor će uskoro biti pod videonadzorom - Klix.ba\nRazvojni program UNDP-a Prijedor će uskoro biti pod videonadzorom\nPrijedor će uskoro biti pod videonadzorom\n23.11.2011. u 15:28\nRazvojni program UNDP odabrao je Prijedor i još četiri opštine u BiH u kojima će se razvijati program sigurnosnih zajednica u BiH, uključujući i realizaciju projekta postavljanja videonadzora.\nProjekat je vrijedan 100.000 KM, a po sličnim principima biće realizovan i u opštinama Sanski Most, Zenica, Višegrad i Bratunac.\nPredsjednik Foruma za bezbjednost Draško Đenadija potvrdio je da je, zahvaljujući dobrim rezultatima ovog foruma, Prijedor uvršten u odabrane opštine i da je u okviru ovog programa uslijedila izrada sigurnosnih strateških planova za period od 2011. do 2013. godine.\n"Prijedor je prvi grad u BiH koji je dobio dokument, usvojen na Forumu za sigurnost građana prošle godine, kojim je preciziran niz projekata i aktivnosti kojim bi se u narednom periodu trebalo baviti da bi se taj milje bezbjednosti poboljšao u našoj lokalnoj zajednici.UNDP je prihvatio naš zahtjev i realizaciju projekta postavljanja videonadzora u Prijedoru", rekao je Đenadija.\nOn je potvrdio da je realizacija tog projekta u toku i da se vrši postavljanje kamera.\n"Predviđeno je da se u prvoj fazi na 12 lokacija postave kamere videonadzora. Tu su pokriveni svi izlazi iz grada, kružni tokovi i gradski trgovi. Sistem je napravljen tako da se u perspektivi može nadograđivati još određenim brojem kamera, gdje se ocijeni da bi bilo potrebno", rekao je Đenadija.\nOn je dodao da će kompletan sistem, kada se završi postavljanje kamera i softvera koji to prati, biti postavljen u Policijskoj stanici Prijedor 1.\n"Ovaj sistem će biti dostupan i opštinskom Odsjeku za saobraćaj i Civilnoj zaštiti za potrebe tih organa uprave", rekao je Đenadija.\nĐenadija je najavio da će do kraja nedjelje, nakon završetka tehničkog dijela projekta, biti potpisana Povelja o demokratskoj upotrebi videonadzora u Evropskoj uniji, koja regulišu sva pitanja vezana za videonadzor sa aspekta ljudskih prava i do sada je tu povelju potpisalo desetak velikih gradova u Evropi.


Namirnice koje će vam pomoći da ovu zimu provedete bez virusa | Kodex.ME\nNajbolji način da u svoj organizam unesete vitamine i zaštitite se od virusa jeste da se hranite zdravo, namirnicama bogatim vitaminima koje će i te kako ojačati vaš imunološki sistem.\n30. 11. 2021 - 19:45 Autor: M. B.\nSamo tri velike kašike ovih ukusnih grickalica osiguravaju 90 posto dnevne potrebe za vitaminom E. Jednu kašiku semenki dodajte u jogurt ili salatu kako biste povećali nivo vitamina u tijelu i ojačali odbrambeni sistem.\nSamo četiri grama jagnjetine daće vam čak 50 posto dnevnih potreba za selenom, te 38 posto potrebnog cinka.\nŠoljica sjeckane sirove crvene paprike osiguraće vam 291 odsto dnevnih potreba vitamina C, što je više i od narandže.\nPorcija šampinjona sadrži više od 50 odsto dnevne doze selena, koja vam je potrebna, te 15 posto cinka. Možete ih ispržiti zajedno sa sokom od paradajza i poslužiti sa testeninom.


Menadžerski odgovor na odliv mozgova – šta smo naučili?\nIzvor: Advertiser-Serbia.com, 02.Dec.2020, 11:57\nTema odliva mozgova preokupirala je sve menadžere, kompanije su morale dodatno da se trude da zadrže svoje ljude i najveće domaće kompanije su učestvovale u utakmici tržišta za najbolje. Mladi ljudi i treba da odlaze iz zemlje, da se školuju i usavršavaju, a na kompanijama je da ih motivišu da se kasnije vrate. Treba da razvijamo svoje kompanije tako da zaposleni u njima imaju priliku da učestvuju projektima i poslovima na svetskom tržištu, zaključci su drugog panela ovogodišnjeg Foruma >> Pročitaj celu vest na sajtu Advertiser-Serbia.com << menadžera Srpske asocijacije menadžera na temu cirkularnih migracija: Menadžerski odgovor na odliv mozgova – šta smo naučili?\nMnogo se govori o tome kako izgleda radna snaga budućnosti, gde ćemo mi tu radnu snagu naći, kako da školujemo i nađemo ljude za poslove za koje još i ne znamo da postoje, a postojaće sigurno za nekoliko godina. Ipak, kao zemlja se suočavamo i sa odlaskom ljudi čije pozicije ne podrazumevaju samo visoko obrazovanje, generalno gubimo kvalitetne ljude, naglasio je moderator panela Dejan Ranđić, generalni direktor, DNA Communications i član UO SAM-a.\nPotrebna je duboka i široka saradnja sa obrazovnim ustanovama\nGubitak kvalitetne radne snage primećuje se i u poljoprivredi, i u građevinskoj industriji, u svim oblastima. Ono što smo nekada zvali dobrim majstorima, zanatlijama, imamo ih sve manje. Način da se to prevaziđe jeste saradnja sa školama koje edukuju te ljude, istakla je Marija Desivojević Cvetković, viša potpredsednica za strategiju i razvoj, Delta Holding.\n„Mi smo kao kompanija pre 10 godina zaključili da nam je teško da nađemo ljude koji su nama potrebni, zbog čega smo i ustanovili program „Mladi lideri“. Oni bez iskustva tako stiču iskustvo, a mi pravimo najbolju selekciju ljudi. Cilj našeg ulaska u ovaj program jeste činjenica da imamo specifičnu korporativnu kulturu, kao i svaka kompanija, i da u mladim ljudima koji nigde nisu radili lakše prepoznamo one koji dele naše vrednosti. Uz ovaj progam više nismo morali da pišemo oglase da tražimo kadar sa dve godine iskustva jer tako samo otpisujete mlade ljude pune entuzijazma. Mladima je najvažnije da uče i da napreduju, plata im je na trećem, četvrtom mestu. Hrabra odluka da zaposlite osobu bez iskustva uvek vam se vrati“, rekla je Marija Desivojević Cvetković i istakla da je program prošlo 20.000 ljudi. Oko 200 njih je zaposleno u firmi čiji su program prošli, a ozbiljan je i broj onih koji su otišli u inostranstvo, iz različitih razloga, neki iz želje da se dalje usavršavaju, neki iz porodičnih razloga. Odlazak mladih ljudi radi usavršavanja treba podržati, ali ih samo moramo motivisati da se vrate kasnije. Treba da razvijamo svoje kompanije, da kreiramo projekte koji će biti zanimljivi svakome, i ljudima koji nisu iz Srbije.\nNa duži rok posebno je važno razmišljati o visokoobrazovanom kadru sa veštinama kao što su kreativnost, inovativnost i empatije, jer će druga zanimanja, ali i veštine biti zamenjene automatizacijom. Kreativan rad, ideje, timski duh, to ne može da bude automatizovano.\nNema ideje bez susreta ljudi\nU IT sektoru je mnogo ranije nego u drugim industrijama počela utakmica za najbolje kadrove, ne za posao, koga uvek ima. Klatno se uveliko prebacilo sa poslodavca na zaposlenog.\n„Novac više nije determinanta odnosa poslodavca i zaposlenog u IT sektoru. Današnje generacije mnogo više polažu na iskustvo, na ono šta će dobiti na tom radnom mestu. Najvažnija im je prilika da se razviju, da se osećaju dobro na poslu jer je posao svima nama društvena komponenta. Važno im je da imaju okruženje koje im prija, često se mladi i privatno druže sa ljudima sa kojima rade“, rekao je Nebojša Bjelotomić, CEO, Saga, i dodao da sve što se sada dešava sa veštačkom inteligencijom, nama daje šansu, jer u toj oblasti možemo biti visokokonkurentni i da obezbedimo mladima da rade u svojoj državi, a za svetsko tržište.\nMlad ne treba sprečavati da odu na inostrane fakultete i za inoposlodavcima, i ne možemo zaustaviti migracije kao svetski trend i na koje utiču mnogi razlozi, ali se možemo tuditi da budemo deo cirkularnih migracije – da nam se ljudi vraćaju nakon nekog vremena života i rada u inostranstvu. Ništa nije loše u tome da ljudi odu, treba im samo ponuditi nešto zbog čega bi se vratili, a tako je moguće podići i konkurentnost privrede.\nPandemija korona virusa sve nas je premestila na online način rada, ali to ne znači da će velike firme i timovi nastaviti tako da funkcionišu i u budućnosti. „Ideje se kreiraju kada se ljudi sretnu. Teško mi je da zamislim da u kontinuitetu možemo da se ne viđamo, a da budemo produktivni“, istakao je Bjelotomić.\nPrilika za domaće stručnjake na svetskom tržištu\n„Više od 90 odsto naših projekata je van Srbije što daje šansu domaćim inženjerima da žive i rade u Srbiji, ali da budu konkurentni svetskim inženjerima“ kaže Miloš Perović, COO i suvlasnik kompanije Termovent. I ova firma je potencijal videla u dovođenju mladih kadrova direktono sa fakulteta.\n„Ove godine započeli smo projekat Termovent akademija, gde će studenti kod nas uživo moći da vide ono što ne mogu na fakultetima. Vremenom smo shvatili da bi kompanija dugoročno išla napred, mora sve više da ulaže u ljude“ – ukazao je Miloš Perović na značaj rada sa mladim kadrom.\nIstiče da nikada nije razmatrao opciju da ode iz zemlje, jer voli da živi u Srbiji. Još kao student, kaže, bio je u specifičnom položaju jer je njegov otac već osnovao firmu i bilo je prirodno da se taj posao nastavi i u drugoj generaciji. Danas je mnogo ponosniji što ima domaću firmu, a izvozi i radi na stranim tržištima.\nForum menadžera održan je u okviru projekta „Odliv mozgova iz Srbije – Postupi odgovorno sada za budućnost Srbije“, koji SAM sprovodi uz podršku Vlade Švajcarske. Projekat se realizuje u cilju podizanja svesti javnosti o odlivu mozgova iz Srbije kao i kreiranja dijaloga na temu pozitivnih aspekata cirkularnih migracija.\n10:39: Korona virus i svadbe: Zašto su stranci počeli masovno da se ve...\n10:39: EU nezadovoljna što Astra Zeneka neće isporučiti dogovoren bro...\n10:38: Čuva srce, skida kilograme, sprečava demenciju: Radite OVO 3 pu...\n10:38: PRELAZNI ROK ZA PAMĆENJE: U Zvezdu stigao Japanac Šimicu, uskor...\n10:37: Požar na nepristupačnom terenu, gorela napuštena kuća\n10:35: Zbog obuke pilota danas i sutra letovi helikoptera sa Banjičkog ...\n10:35: Srbi na Čizmi: Sergej je totalni fudbaler, pored njega čak i pr...\n10:35: LUDI TIKET, utorak, 226.469 dinara: Mladenovčanin prešao 11 niv...\n10:34: Godina dana od pogibije Kobija Brajanta\n10:34: 2021 Toyota Highlander Hybrid\n10:34: UŽAS U TEKSASU: Par tragao za novim domom, a onda su naišli na ...\n10:32: Četvoro povređeno u tri sudara u Novom Sadu\n10:32: Sumnje na novi soj korona virusa u Crnoj Gori\n10:32: Bajden: Jasno ćemo staviti do znanja Rusiji da smo veoma zabrinu...\n10:32: Korona virus i svadbe: Zašto su stranci počeli masovno da se ve...\n10:31: Budžet grada Banjaluka još nije došao na red: Odluka o finansi...\n10:31: Angela je priznala: Nama je ovo izmaklo kontroli\n10:30: Ceca Ražnatović otkrila tajnu jedne svoje hit pesme! (VIDEO)\n10:30: Korona virus i svadbe: Zašto su stranci počeli masovno da se ve...\n10:30: FM: Serbia’s foreign policy adjust to new situation in world; p...\n10:29: IZNENAĐENJE: Ivić odbio Engleze, a bio je viđen na klupi\n10:29: Filip David: Odgovor premijerke otkriva pravu priroda odnosa sa C...\n10:29: Rakić Vodinelić: Plan Telekoma i Telenora nepošten i protivzak...\n10:27: Junajted birao, Lindelef ili Van Dajk\n10:27: Test polovnjaka: Suzuki SX4 " jednostavnost, pre svega VIDEO\n10:27: EPIDEMIOLOG INSTITUTA ZA JAVNO ZDRAVLJE U PODGORICI: CG još bez ...\n10:27: NAJBOLJE PLAĆENI BANKAR Godišnja plata Džejmsa Gormana porasla...\n10:27: "U PRIPREMI PROTOKOL ZA ULAZAK SRBA U GRČKU" Seničić: Vakcina ...\n10:26: VISOKO TREĆE MESTO ZA NAŠU ZEMLJU: Srbija u prve tri zemlje u E...\n10:26: NOVI SOJ VIRUSA I STARE MASKE: Da li platnene vrste mogu dovoljno...\n10:26: BAJDEN I MERKELOVA RAZGOVARALI O ZAPADNOM BALKANU: Naš region je...\n10:26: VAKCINA NAS VRAĆA NORMALNOM ŽIVOTU: Vesić uputio snažnu poruk...\n10:26: BITI ILI NE BITI U NEMAČKOJ: Pada odluka o dozvoli za vakcine As...\n10:26: GLAVNI GRAD SRBIJE DOBIJA POTPUNO DRUGAČIJI IZGLED? Spremaju se ...\n10:26: NAKON PRIMANJA VAKCINE ZARAZILO SE SAMO 0,01 ODSTO LJUDI: Svi su ...\n10:26: Merkel priznaje: Stvar sa koronom nam je izmakla kontroli\n10:26: Održana konstitutivna sjednica novog saziva Skupštine Grada Bij...\n10:26: Želi da postane "crni vanzemaljac": Uklonio nos i gornju usnu\n10:26: Vejn Runi okončao igračku karijeru\n10:26: Žrtvama Harvija Vajnstina 17 miliona dolara odštete\n10:26: Svakodnevnim vježbanjem usporite proces starenja tijela\n10:26: Srbija na trećem mjestu u Evropi po broju vakcinisanih\n10:24: Ljubomir Bandović: Ponosan sam što sam deo kulturnog života Ba...\n10:24: Građani Crne Gore upozoreni: Nema vakcina, stigao novi soj, a ko...\n10:23: Zaharova: Američka ambasada u Moskvi davala instrukcije za prote...\n10:23: Automobil naleteo na ženu, hitno prevezena u bolnicu\n10:22: Brazilska policija prekinula rejv žurku sa 1.200 gostiju, organi...\n10:21: Ruska Pacifička flota izvela vazdušne manevre\n10:21: Vakcinisano više od 12.000 Novosađana, na Sajmu nema gužve\n10:21: Đerlek: Stižu nove količine vakcine\n10:21: "Svako treba da ima svoj svet, a da smo jednom nedeljno svi na ok...\n10:21: Oštećen most na Veternici\n10:20: Murinjo: Lampardov otkaz pokazuje brutalnost fudbala\n10:20: Uroš Račić posle rakete u Oblaka: Kad je ušla prva, ući će ...\n10:20: Srbija prva u Evropi po broju vakcinisanih na milion stanovnika\n10:19: Četvrti paket pomoći: Građanima po 50 i 100 evra, subvencije, ...\n10:19: Robot koji je hteo da uništi čovečanstvo dobija "porodicu": St...\n10:19: "SA BAJDENOM ĆE BITI DRUGAČIJE" Kurti: Prethodna administracija...


Jeftini letovi iz Srbije za Južnoafričku Republiku - Avionske karte Srbija Južnoafrička Republika - eSky.ba\nLetovi iz Srbije za Južnoafričku Republiku\nPretražite letove iz Srbije za Južnoafričku Republiku\nProvjerite najbolje ponude letova iz Srbije za Južnoafričku Republiku\n✔ Postoje li posebne ponude za letove iz Srbije za Južnoafričku Republiku na eSky.ba?\n✔ Mogu li se pobrinuti za osiguranje prilikom rezervacije leta iz Srbije za Južnoafričku Republiku?\n✔ Ako rezerviram let iz Srbije za Južnoafričku Republiku, mogu li rezervirati ujedno i smještaj?\n✔ Koje avio-kompanije nude letove iz Srbije za Južnoafričku Republiku?\nBudite sigurni, da na eSky.ba ponuda letova iz Srbije za Južnoafričku Republiku uključuje ne samo niskotarifne avio-kompanije, već i one koje su specijalizirane za visoki standard.


Obuke i izgradnja kapaciteta - Uprava za sprečavanje pranja novca\nMetodi pranja novca i finansiranja terorizma u svetu ubrzano se menjaju uz sve veće korišćenje novih tehnologija. Globalizacija i liberalizacija tržišta kapitala dodatno usložnjavaju situaciju. To od država traži da budu aktivne u prepoznavanju rizika i njihovom ublažavanju kako na domaćem tako i na međunarodnom nivou. Za to je neophodna kontinuirana razmena iskustava, obuka i izgradnja kapaciteta.\nOd svoga osnivanja 2002. godine do danas, na Upravu za sprečavanje pranja novca se gleda, između ostalog, i na kao promotera međunarodnih standarda i dobre prakse u oblasti borbe protiv pranja novca i finansiranja terorizma i koordinatora i kontakt tačku između relevantnih međunarodnih organizacija i institucija u Srbiji.\nOtuda Uprava na različite načine učestvuje u izgradnji kapaciteta državnih organa i partnera u privatnom sektoru, kroz različite forume i projekte, vodeći računa o svojim kapacitetima. Članom 84. Zakona predviđeno je da Uprava planira i sprovodi obuku zaposlenih u Upravi i sarađuje kod stručnog obrazovanja, osposobljavanja i usavršavanja zaposlenih kod obveznika u vezi sa primenom propisa iz oblasti sprečavanja pranja novca i finansiranja terorizma;\nS obzirom na aktuelnost materije, veliki je broj inicijativa čiji je cilj izgradnja kapaciteta i obuka učesnika u sistemu borbe protiv pranja novca i finansiranja terorizma u Srbiji. Uprava nastoji da dā doprinos tome da se inicijative uklapaju u strateške planove u Srbiji i odgovarajuće planove Uprave, i da nema nepotrebnog preklapanja aktivnosti. To je i jedan od zadataka Koordinacionog tela za sprečavanje pranja novca i finansiranja terorizma.\nUprava održava kontakt sa relevantnim domaćim partnerima, kao što su Pravosudna akademija i službe za obuku drugih organa, kao i međunarodnim partnerima koji realizuju programe obuke i izgradnje kapaciteta u ovoj oblasti kao što su Egmont grupa, UNODC, OEBS, Ministarstvo pravde SAD – Program OPDAT, Međunarodni nastavno-metodološki centar za finansijski monitoring ruske Federalne službe za finansijski monitoring (Rosfinmonitoring).


Stejt department: Iran nastavlja svoju nuklearnu ucenu - Svet - Dnevni list Danas\nPočetna » Svet » Stejt department: Iran nastavlja svoju nuklearnu ucenu\nIran nastavlja svoju „nuklearnu ucenu“ oživljavanjem aktivnosti na obogaćivanju urana, izjavila je portparolka Stejt departmenta Morgan Ortagus, dodajući da će Vašington nastaviti da vrši „maksimalan pritisak“ na Teheran.\n0Piše: Beta 06. novembra 2019. 09.18\n„Iran nema verodostojan razlog za razvoj programa obogaćivanja uranijuma u postrojenju Fordo ili drugde. To je jasan pokušaj nuklearne ucene koji će pogoršati političku i ekonomsku izolaciju“, rekla je portparolka.\nOrtagus je dodala da ponovno pokretanje programa obogaćivanja uranijuma, koje je u suprotnosti je sa ključnim nuklearnim obavezama Irana, predstavlja „veliki korak u pogrešnom pravcu“ i skreće pažnju na rizik koji Iran predstavlja po mir i medjunarodnu bezbednost.\nIranski predsednik Hasan Rohani najavio je juče da će Iran nastaviti aktivnosti na obogaćivanju uranijuma u svojom postrojenju Fordo, 180 kilometara južno od Teherana.\nIran, Stejt departmentVašington


Crveni krst dodelio 300 prehrambenih i higijenskih paketa za porodice korisnika Crvenog krsta – Portal Opštine Ivanjica\nCrveni krst dodelio 300 prehrambenih i higijenskih paketa za porodice korisnika Crvenog krsta\nU okviru programske aktivnosti Crvenog krsta “ Socijalna delatnost“ , Crveni krst Ivanjice je 11.07.započeo distribuciju 300 prehrambenih i higijenskih paketa za porodice korisnike pomoći Crvenog krsta Ivanjica. Spiskovi korisnika su sačinjeni u saradnji sa centrom za socijalni rad a na osnovu evidencije o broju korisnika u stanju socijalnih potreba.\nDistribucija ovih paketa biće realizovana tokom avgusta i septembra, a u samu realizaciju su uključeni mladi – osobe sa invaliditetom- koji su radno angažovani u Crvenom krstu preko projketa, a koji predstavljaju značajnu podršku Crvenom krstu, da bi se pomoć distribuirala i do najudaljenijih korisnika.\nDistribucijom su već obuhvaćeni korisnici iz MZ Ostatija, Koritnik, Ostatija, Čečina, Pridvorica, Brezova.\nJavni konkurs za zamenika načelnika Opštinske Uprave\nOdržan 15.Festival izvorne srpske pesme u Prilikama kod Ivanjice\nmaj 27, 2022, 6:14 pm


Šef američkih snaga u Evropi: Rusi su BRŽI, moramo da se ugledamo na njih - Prnjavorski informativni portal\nKomandant kopnenih snaga SAD u Evropi, general Ben Hodžis upozorio da je Rusija propustila priliku da doprinese stabilnosti i bezbednosti u Evropi.\n“Mislim da su Rusi proćerdali priliku da daju doprinos stabilizaciji i bezbednosti u regionu. Izgubili su priliku da budu transparentniji. Nisu morali da budu tako nedovoljno transparentni”, kazao je sinoć Hodižs u Žaganju na zapadu Poljske, komentarišući vojnu vežbu “Zapad2017” Rusije i Belorusije.\nAmerički general naglasio je da je strah u Evropi čemu uopšte služe ti rusko-beloruski manevri, završeni 20. septembra, prouzrokovala činjenica što Rusija i Belorusija za razliku od NATO nisu na svoje vojne vežbe pozvale posmatrače i novinare i niko sa strane nije mogao da prati šta se dešava.\n“Mi svi u NATO smo svesni da moramo da pomažemo jedni drugima, niko od nas ne može da se odbrani sam. Zato organizujemo zajedničke vežbe kao sada Dragon ili prošlogodišnja Anakonda. Neophodne su da naučimo da reagujemo u kratkom roku”, rekao je Hodžis.\nPo oceni Hodžisa ruska vojska ume da premešta svoje snage veoma brzo a saveznici u NATO moraju da nauče da svoje premeštaju jednako brzo ili još brže ali odbio je konkretan odgovor na pitanje u kom roku bi saveznici iz NATO mogli da stignu u pomoć Poljskoj ako bi je zaista napala Rusija.\n“Možete biti sigurni da Rusija vidi snagu saveznika, vidi snagu poljske armije. Ukoliko ikada naprave tu grešku i pomisle da mogu da napadnu, iako još jednom naglašavam da je to malo verovatno, moramo da im pokažemo da umemo da se premeštamo brže nego oni, da ne naprave tu grešku”, rekao je Hodžis.\nKomandant američkih kopnenih snaga u NATO zahtevajući taj vojni šengen za savezničke trupe i oružje naglasio je da ne traži smanjenje restrikcija u nacionalnim propisima tako da se trupe NATO kreću bez kontrole, već da dobiju mogućnost da se premeštaju brže.\nGeneral Ben Hodžis ponovo je odbio optužbe Rusije da je američki antiraketni štit i njegova buduća baza u Redjikovu na severu Poljske ikako uperen protiv Rusije.\n“Suviše poštujem rusku armiju da poverujem da oni zaista u to veruju”, kazao je general poljskoj televiziji.


Albanski premijer Edi Rama neformalno je uključen u pregovore između Beograda i Prištine. Svako malo posete ga Tači ili Haradinaj žaleći se jedan na drugog i tražeći savete.\nNjegova uloga je da umiri zavađeni politički vrh, predsednika Hašima Tačija i premijera Ramuša Haradinaja, ali i da posreduje u razgovorima sa Briselom. Uspeo je da se nametne kao autoritet kosovskim liderima koji od njega lično traže savete, jer su se sada našli u ogromnom problemu.\nIdeja o razgraničenju Kosova unele su ogroman razdor u tamošnji politički vrh - Tačiju ta ideja nije strana, dok je premijer Kosova Ramoš Haradinaj rezignirano odbacuje sve uz pretnje ratom. Pri tom, uzrok političke nestabilnosti treba tražiti i u činjenici da prištinski lideri ne uspevaju da se snađu u novim okolnostima, da su ostali bez bespogovorne podrške Zapada i od neupitne nezavisnosti Kosova stigli do razgraničenja. U takvim okolnostima, Haradinaj i Tači vode međusobnu borbu za premoć. Deo te strategije bio je i pokušaj da se održi sve sednice Skupštine Kosova da bi se potvrdio tamošnji tim za dijalog sa Beogradom i rezolucija koja bi Tačija onemogućila da u Briselu razgovara o razgraničenju sa Srbijom. Cilj je da se Tačiju vežu ruke da ne bi mogao da donese bilo kakvu odluku bez saglasnosti vladinog pregovaračkog tima koji vodi Fatmir Ljimaj.\nIzvor "Blica" iz diplomatskih krugova kaže da je zbog svih tih previranja u priču uključen i Rama, što je za malo koga iznenađenje.\n- Rama je neposredno uključen u pregovore sa Prištinom, pokušava da utiče na to da se Tači i Haradinaj nađu na istoj strani, što bi dovelo do mogućnosti da dijalog urodi plodom i konačno se dođe do rešenje za Kosovo. Sem zapadnih sila, on jedini ima autoritet koji može da nametne Pištini - kaže naš sagovornik.\nU ovoj ulozi se našao, dodaje naš izvor jer se ne protivi ideji o razgraničenju.\n- Teško da Brisel je i u interesu da se u dijalogu dođe do rešenja koji će biti prihvatljiv za obe strane. Važno je i da bude rešenje koje će biti primenjeno samo za Kosovo i da ne bude pokazni primer za RS, Makedoniju, Krim - kaže sagovornik "Blica" iz diplomatskih krugova.\nDa takav stav EU ne čudi kaže politički analitičar Dragomir Anđelković.\n- EU ima za cilj da dođe do dogovora, naročito jer bi to mogli da iskoriste kao svoj uspeh pred nadolazeće izbore za Evropski parlament koji će biti održani sledeće godine. Za njih uloga Rame nije problem, sve dok nije tu da ometa dijalog - kaže Anđelković.\nDirektor Foruma za etničke odnose Dušan Janjić ocenjuje da je i Rami u interesu da smiri Haradinaja i Tačija.\n- Tirana ima uticaj na Albance sa Kosova, Makedonije, Crne Gore. Male su šanse da EU nisu obaveštajno pratili njegovu ulogu, a Rami je u interesu da bude u toj priči kako bi sebe predstavio kao vođu svih Albanaca - smatra Janjić.\nSve donedavno činilo se da je dogovor blizu, ali je onda prošle nedelje došlo do novih tenzija između Beograda i Pištine, što je dovelo do toga da se predsednik Aleksandar Vučić i Tači ne sastanu u Briselu.\n- Važno je čak i ako ne postignemo sporazum, što je verovatno, da će neko posle nas morati da ga postigne, jer bez dugoročne izgradnje mira nećemo biti u situaciji da nastavimo sa ovako uspešnim ekonomskim rezultatima - rekao je Vučić.\nDodao je da mora da se brine o deci, a ne "kako da se dodvorimo onima koji vole laka rešenja od kojih nas uglavnom boli glava".\n- To je kao kada rak lečite aspirinom. Predstavnici sadašnje opozicije su dok su bili na vlasti stavili pečat na nezavisnost Kosova. On, otkako je na vlasti, nikada nije za nekoga rekao da su izdajnici i plaćenici - kazao je Vučić.\nTužilac za zločine ovk položio zakletvu, slede optužnice\nNovi specijalizovani tužilac Specijalnog suda za zločine OVK na KiM Džek Smit potpisao je u sredu svečanu izjavu da će nezavisno, nepristrasno i savesno izvršavati svoju zvaničnu funkciju.\nFoto: Specialist Prosecutors Office / Promo\nNa funkciju specijalizovanog tužioca Smit je izabran u maju 2018. godine, nakon procedure koju je organizovala Evropska unija, a imenovala ga je šefica misije Euleksa Aleksandra Papadopulu, navodi se u saopštenju. Džek Smit je američki tužilac s prethodnim iskustvom u političkim istragama na visokom nivou kao i međunarodnim krivičnim istragama. Nasledio je Dejvida Švendimena, prvog specijalizovanog tužioca i pre toga glavnog tužioca, koji je napustio dužnost krajem marta. Neposredno pre postavljanja na mesto specijalnog tužioca, Smit je bio potrpedsednik i šef pravnog tima najveće nevladine organizacije koja se bavi obezbeđivanje zdravstvene nege u SAD. Od februara 2015. do avgusta 2017. godine, obavljao je dužnost prvog pomoćnika tužioca SAD i tužioca u državi Tenesi. Bio je i službenik ministarstva pravde, a pre karijere u administraciji takođe je obavljao tužilačku dužnost i to baš u Haškom tribunalu, gde je radio kao koordinator za istrage u kancelariji tužioca. Trbinualu se pridružio nakon što je okončao mandat u kancelariji državnog tužioca zaduženog za Istočni distrikt Njujorka, gde se bavio istragama vezanim za korupciju i terorizam, ali i nasilna dela uličnih bandi, trgovinu narkoticima...\nKosovska opozicija pisala Mogerinijevoj\nOpozicione stranke u Skupštini Kosova uputile su visokoj predstavnici EU Federiki Mogerini pismo u kojem su izrazili protivljenje da deo dijaloga i konačnog pravno obavezujućeg sporazuma bude i pitanje korekcije granica.\nU pismu se zahteva se da se finalni deo dijaloga sa Srbijom zasniva na jasnim principima i jasnom okviru i da se ne ostavlja po strani državni subjektivitet Kosova koji je određen - izjavom o nezavisnosti Kosova, mišljenjem Međunarodnog suda pravde i činjenicom da je kosovsku nezavisnost priznala većina slobodnih naroda.


BARAJEVO :: POČELA DEČIJA NEDELjA – ODRŽAN ĐAČKI PARLAMENT\nPOČELA DEČIJA NEDELjA – ODRŽAN ĐAČKI PARLAMENT\nOrganizacija Deca Barajeva i Centar za kulturu Barajevo, već po tradiciji svake prve nedelje u oktobru organizuju dečiju nedelju. Ove godine program u okviru Dečije nedelje otvorila je Tanja Santrač, savetnica predsednika Narodne skupštine Srbije Nebojše Stefanovića, koja je prisustvovala đačkom parlamentu održanom 7. oktobra u velikoj sali Skupštine Gradske opštine Barajevo. Učenike barajevskih osnovnih škola primili su predsednica opštine Barajevo Branka Savić i predsednik Skupštine GO Barajevo Saša Kostić. Oni su odgovarali na brojna pitanja osnovaca koja su se uglavnom odnosila na uslove rada u školama i planovima opštine vezane za potrebe dece i omladine u oblasti sporta i rekreacije, ali i u oblasti kulture i zabave.\nTanja Santrač je članove đačkog parlamenta upoznala sa radom Narodne skupštine i predsednika Skupštine , posebno sa aktivnostima na planu poboljšanja položaja mladih i obećala pomoć predsednika Skupštine u rešavanju problema na koje su ukazali učenici Barajeva, a koji su u nadležnosti republičkih organa i institucija.\nDečija nedelja ove godine trajaće do 13. oktobra i biće obeležena nizom manifestacija i akcija, među kojima je i akcija prikupljanja pomoći u školskom priboru za siromašnu decu, akcija čišćenja i ulepšavanja životne sredine.\nU četvrtak, 10. oktobra, organizuje se tradicionalni maskenbal, a na programu su i likovne radionice, sportski susreti i pozorišne predstave.\nU subotu, 12. oktobra, 60 dece iz Barajeva prisustvovaće prijemu kod predsednika Narodne skupštine i učestvovati u oslikavanju platoa ispred Skupštine zajedno sa decom iz svih krajeva Srbije.\nDečija nedelja završava se 13. oktobra kada će deca iz Barajeva u organizaciji KUD-a Vranić prisustvovati manifestaciji „Berba grožđa“ u Topoli.


Tanjug 2. avgusta 2021. 15:12\nBEOGRAD – Festival filmskog scenarija u Vrnjačkoj Banji po 45. put će biti otvoren 13. avgusta filmom „Nečista krv – Greh predaka“ prema scenariju Vojislava Nanovića, u režiji Mulutina Petrovića, saopštila je danas direkcija te manifestacije u susretu sa medijima u Kombank dvorani u Beogradu.\nU Glavnom takmičarskom programu do 17. avgusta biće prikazano devet novih domaćih filmova, a prve večeri će biti prikazan i najnoviji projekat „Južni vetar 2: Ubrzanje“ prema scenariju tandema Miloš Avramović – Petar Mihajlović, koji stoje i iza prvog dela tog uspešnog flma i istoimene TV serije iz 10 epizoda.\nTakođe, na programu su i ostali poznati filmovi – „Jedini izlaz“ scenariste Marka Popovića, u režiji Darka Nikolića, „Oaza“ prema scenariju i režiji Ivana Ikića, „Lihvar“ scenariste Strahinje Madžarevića, u režiji Nemaće Ćeranića, „Živ čovek“ Milene Marković (scenaristkinja) i Olega Novkovića (reditelj), „Prolećna pesma“ rediteljke Natalije Avramović, koja potpisuje scenario sa Ljubinkom Stojanović.\nU konkurenciji su i naslovi iz 2020. godine – „Vikend sa ćaletom“ scenariste i režisera Miroslava Momčilovića, kao i „Ime naroda“ Milovana Vitezovića, u režiji Darka Bajića.\nFilmovi epohe kao što su „Nečista krv“ ili „Ime naroda“ su specifični iz razloga što imaju više scenarista, odnosno dramaturških obrada.\nTako je film prema delima Bore Stankovića rađen prema starom scenariju reditelja Vojislava Nanovića (1922-1983), kojeg je posle nekoliko decenija pronašao reditelj Milutin Petrović, a taj scenario „Nečiste krvi“ je adaptirala poznata dramaturškinja Milena Marković, koja se takmiči sa filmom „Živ čovek“.\nBiografska istorijska drama o Svetozaru Miletiću „Ime naroda“ rađena je prema pozorišnoj drami „Svetozar“ Milovana Vizezovića, koji je i napisao veoma obiman scenario za film, koji su onda obradili reditelj filma Darko Bajić i Kosta Peševski.\nOba ostvarenja su realizovana i kao serije, i dok je „Ime naroda“ već prikazan kao mini serijal iz pet epizoda, „Nečista krv“ iz 10 nastavaka će tek imati TV premijeru nakon bioskopske distribucije.\nOsim njih, psihološki triler „Jedini izlaz“ je takođe bio emitovan u formi desetodelne TV serije, kao i komedija „Vikend sa ćaletom“ od sedam epizoda.\nU programu „Preko plota“ 19. avgusta biće prikazana dva regionalna filma – „Dohvati nebo“ (Crna Gora) Milutina Darića i „Mare“ (Hrvatska, Švajcarska) Andree Štake, a reditelji su i autori scenarija.\nPredsednica žirija festivala, inače upravnica Narodnog pozorišta u Beogradu Ivana Vujić Kominac istakla je koliko je filmski scenario, dramski tekst, scenosled – esencija domaćeg filma, i kako je definisala – „beskrajno uzbudljivo polje“.\n„Sve počinje od scenarija, i onda kreću dalje da se njime bave reditelji, producenti, montažeri, snimatelji. Već smo pročitali veći deo scenarija u konkurenciji, i tom poslu pristupamo veoma predano, ozbiljno i koncentrisano“, naglasila je Vujić Kominac, inače poznata kao pozorišna rediteljka.\n„Velika je odgovornost odabrati pobednike festivala, a ovde imamo jaku konkurenciju razlitih generacija autora. Ovo je sada pobeda srpskog filma, jer su autori stvarali svoje nove projekte u teško i neizvesno doba pandemije. Za snimanje filma vam je potrebno zaista mnogo, i novca, energije, kreativnosti, ljudi se beskrajno bore za realizaciju svojih scenarija“, podvukla je predsednica žirija.\nUpravnik Pozorišta na Terazijama, po vokaciji dramaturg – Aleksandar Đaja, jedan je od članova žirija festivala u Vrnjačkoj Banji.\n„Bez dobrog scenarija, zapleta, priče, likova, nema ni dobrog filma“, izjavio je Đaja, koji je karijeru gradio u teatru i na televiziji, a pre poziva upravnika, istakao je da je proveo 16 godina kao dramaturg Pozorišta na Terazijama.\nDirektor Kulturnog centra Vrnjačka Banja pohvalio je festival u malom jubileju – 45. izdanju, da će dočekati goste sa kompletno renoviranom Letnjom pozornicom „Danilo Bata Stojković“.\nMarko Jovičić, reditelj i izvršni producent festivala, otkrio je da se ove godine otvara Praška škola dramaturgije, a nastavlja se dodela uvedene nagrade „Gordan Mihić“ prema nedavno preminulom najplodnijem scenaristi sa ovih prostora.\nOvaj festival je deo Asocijacije filmskih festivala Srbije u kojoj se nalaze i Palić, Festival autorskog filma, i oni festivali koji promovišu jedno od važnih zanimanja sedme umetnosti – filmska režija (Leskovac), gluma (Filmski susreti u Nišu) i drugi.


Anđeoski glas: Tini predstavila novu pesmu na koncertu u Argentini!\n21/10/2019 21/10/2019 Milica Jovanović\t1223971 Commenthttps%3A%2F%2Fwww.famoza.net%2Fandeoski-glas-tini-stoessel-predstavila-novu-pesmu-na-koncertu-u-argentini%2FAn%C4%91eoski+glas%3A+Tini+Stoessel+predstavila+novu+pesmu+na+koncertu+u+Argentini%212019-10-21+13%3A00%3A41Milica+Jovanovi%C4%87https%3A%2F%2Fwww.famoza.net%2F%3Fp%3D122397\nTini Stoessel se uvek trudi da svaki koncert na svojoj turneji nadmaši onaj prethodni uvođenjem novih detalja ili momenata po kojem će ga prisutna publika ili ona iza ekrana svojih telefona i računara zapamtiti, a koncert održan u Argentini proteklog vikenda definitivno je odneo titulu! Novi kostimi, brojni gosti, nove pesme, ali i jedna pesma o kojoj smo imali prilike samo da slušamo kroz intervjue je izvedena uživo na ovom nastupu i možete pretpostaviti o kojoj pesmi je reč!\nReč je o baladi na španskom jeziku, koja je ujedno i među prvim pesmama koje nije duet među onim koje smo u proteklom periodu imali prilike da čujemo od Martine. “Diciembre” je pesma koju je Tini snimila još krajem prošle godine ili početkom ove, a poznato je da je učestvovala u njenom pisanju. Ovo je poprilično lična pesma za Tini i definitivno ima svoje mesto na njenom trećem albumu koji ćemo čuti već naredne godine!\nPesma do sada nije objavljena u studijskoj verziji ni na jednom muzičkom servisu, ali je Tini odlučila da ode korak dalje i uradi nešto što izvođači inače rade, ali ne toliko često i predstavi je uživo publici! Tini u prelepoj crvenoj haljini je uz pratnju svog benda koji je svuda prati izvela je ovu divnu pesmu, a mi se nadamo da će joj to biti naredni singl. Iako pevačica ima još nastupa do kraja godine na južnoameričkom kontinentu, ne treba izostaviti ni detalj koji nam je ukazao da se već radi i na zakazivanju koncerata na evropskom tlu za prvu polovinu 2020. godine!\nJorge Blanco: Svaku priliku koristim da vidim Tini!\nOne thought on “Anđeoski glas: Tini Stoessel predstavila novu pesmu na koncertu u Argentini!”


Krevet od 280.000 dolara - Lux Life luksuzni portal: Moda, Stil, Trendovi, Kolekcije 2019/2020...\nNakon predstavljanja Max 01 i Harlech 12 kreveta pre dve godine, slavni brend je sada kreirao model od kog će vam se zavrteti u glavi – bukvalno. Njihova najnovija ponuda, The Three Sixty, pružiće vam mnogo više od komfora.\nOpremljen ručno vezanim oprugama i preciznim punjenjem gornjeg dela koji je napravljen od dlake mongolskog jaka, najnovija Savoir ponuda dolazi tapacirana nežnom kožom, sa lučnim enterijerom koji je odeven u italijanski Dedar 100 % pamučni pliš. Three Sixty model koristi tehnologiju gramofona kako bi se rotirao 360 stepeni uz pomoć aplikacije. On dalje sadrži svetlo za čitanje, dizajnirano specijalno za ovaj krevet, zajedno sa strujnim i USB izlazima koji ga estetski ne ometaju.\nKomentarišući novo izdanje, Alister Hjuz, MD Savoir kompanije kaže: “The Three Sixty prenosi umetnost prefinjenog kreiranja kreveta na sasvim novi nivo komfora i luksuza. On predstavlja čistu perfekciju. Naši majstori svaki element kreveta kreiraju besprekorno, a vi od prve noći koju provedete na ovom krevetu osećate razliku. Radili smo sa vodećim stručnjacima sveta kako bismo se pobrinuli da je svaki element kreveta izuzetan. Od kože vrhunskog kvaliteta, preko tehnologije gramofona i svakog šava, ovaj krevet je jednostavno besprekoran”!\nPROČITAJTE SLEDEĆI TEKST: Prva Baccarat La Maison kolekcija nameštaja\nKobe CENA Cena na upit\nBLUGIRL CENA 8.050 rsd\nTRUSSARDI CENA 21.000 rsd\n11. april 2019. Living - Nameštaj\n10. januar 2019. Living - Nameštaj\nModerno dizajnirani bar kao ukras svake prostorije\nSkulpturalni modernizam italijanskog dizajna predstavljen je u Restoration Hardware baru, koji poseduje geometrijski oblik…


Nemamo informacije da je Belivukov klan imao veze u Skupštini grada, mora se otkriti ko stoji iza pokušaja državnog udara - Lajk.rs Document\nZamenik gradonačelnika Beograda Goran Vesić izjavio je da organizovani kriminal po definiciji podrazumeva spregu kriminala i države, kao i kontakte sa različitim nivoima vlasti, a na pitanje da li je moguće da su kriminalci imali “pipke” i u Skupštini grada Beograda, kaže da je sve moguće, ali da za sada ne postoji informacija o tome.\n“Očigledno da je ekipa Veljka Belivuka bila izuzetno moćna i da je imala snažan uticaj koji se, pre svega, odnosi na MUP, odakle su dobijali moć i podršku da rade šta god su hteli. Mislim da im lokalne vlasti nisu bili toliko zanimljive, ali sve je moguće i istraga će pokazati ko je sve imao kontakte sa kriminalcima. Svi koji su sa njima sarađivali treba da odgovaraju, bez obzira na to ko su, čime su se bavili i iz koje su političke stranke”, kaže Vesić.\nIstiče da o tome ko stoji iza kriminalaca nema informacije, da je on lokalni političar koji se bavi lokalnim pitanjima i da prati šta trenutno rade policija i tužilaštvo.\nPročitajte još... 20 puta smo pričali o RAZVODU!\n“Siguran sam da ćemo, kada se završe istrage, saznati ko je stajao iza svih ovih nečasnih radnji. Ako neko prisluškuje predsednika, onda može da prisluškuje svakoga i jako je važno otkriti ko stoji iza pokušaja državnog udara”, rekao je zamenik gradonačelnika.


Otvoreno Odeljenje za digitalizaciju u Adligatu\nTanjug 12. februara 2019. 17:13\nBEOGRAD – Udruženje za kulturu, umetnost i međunarodnu saradnju Adligat dobilo je danas Odeljenje za digitalizaciju, koje je sufinansiralo Ministartvo kulture i informisanja.\nU planu za digitalizaciju, kako se navodi u saopštenju Adligata, su lične arhive i dokumentacija Uroša Predića, Save Šumanovića, Mihaila Petrovića Alasa, Miloša Crnjanskog, Joce Vujića, Milovana Danojlića, Borislava Pekića, Miodraga Pavlovića i mnogih drugih velikih imena naše kulture.\nNačelnik Odeljenja za digitalizaciju Momir Alvirović kaže da su iz Adligata sada za potrebe najjednostavnije digitalizacije bili primorani da angažujju druge institucije.\n„Za projekat sa Britanskom bibliotekom u naše prostorije su donošeni skeneri Univerzitetske biblioteke Svetozar Marković, a za digitalizaciju eksponata za izložbu u Vojnom muzeju u Parizu digitalizaciju je besplatno uradila firma Wirleš Media. Sada ćemo konačno biti svoji na svome“, rekao je Alvirović.\nS obzirom na to da će jedan od prvih projekata biti digitalizacija građe iz legata Ileane Čure, slavne profesorke anglistike, poznate po mnogobrojnim aktivnostima u feminističkom pokretu u Jugoslaviji, kao i zbirke dokumenata značajnih srpskih književnica kao što su pisma Isidore Sekulić, otvaranju Odeljenja za digitalizaciju prisustvovala je i Brankica Janković, poverenica za zaštitu ravnopravnosti, dok je predsednik Udruženja Viktor Lazić rekao da je siguran da će „svima služiti na čast dostupnost građe od nacionalnog značaja koja se nalazi u fondu Adligata.\nOdeljenje za digitalizaciju, inače, otvorili su Dejan Masliković, pomoćnik za razvoj digitalne istraživačke infrastrukture u oblasti kulture i umetnosti i književnik Miloš Janković, predsednik Upravnog odbora Narodne biblioteke i zamenik predsednika Adligata.\nU Udruženju Adligat nalazi se izuzetno značajan deo srpske i svetske arhivske građe, a prvi digitalizovani materijali su iz arhive Uroša Predića, razglednice Bete Vukanović upućene Prediću kao i materijali iz legata književnika Miloša Jankovića, tačnije pismo i predložak za delo „Saveti mladom piscu“ Danila Kiša i Jankovićeva prepiska sa Milovanom Danojlićem.\nSvečanom otvaranju prisustvovali su članovi upravnog odbora Adligata Ljubivoje Ršumović i Mirjana Vuisić kao i Vuk Mirčetić, predstavnik opštine Voždovac koja je obezbedila magacinske prostorije za deo Adligatovog fonda i Jasmina Ninkov, direktorka Biblioteke Grada Beograda koja sa Udruženjem Adligat već godinama uspešno sarađuje na osnovu protokola o saradnji.


Poseta Ivana Đokovića nemačkoj kompaniji ,,DAD Dräxlmaier Automotive“ u Zrenjaninu – Покрајински секретаријат за привреду и туризам\nPotpredsednik Pokrajinske vlade i pokrajinski sekretar za privredu i turizam, Ivan Đoković, posetio je juče nemačku kompaniju ,,DAD Dräxlmaier Automotive d.o.o.“ u Zrenjaninu, gde je sa predstavnicima uprave obišao proizvodne hale i proizvodni pogon. Predstavljanju kompanije prisustvovao je i pomoćnik pokrajinskog sekretara za oblast privrede, Branislav Bandić.\nKompanija ,,DAD Dräxlmaier Automotive d.o.o.“ sa sedištem u Zrenjaninu i logističkom ispostavom u Kragujevcu, bavi se proizvodnjom kablovskih snopova za automobilsku industriju, kao i proizvodnjom električne i elektronske opreme za motorna vozila.\nPored činjenice da ova nemačka kompanija u AP Vojvodini zapošljava 1.500 ljudi, potpredsednik Ivan Đoković je naveo da plate i doprinose za zaposlene kompanija obezbeđuje na vreme i ima određen stepen kretanja zaposlenih u zavisnosti od toga da li se pojedini modeli proizvode.\n,,Plan kompanije Drekslmajer u Zrenjaninu je da u naredne dve godine investira iznos između 12 i 18 miliona evra i zaposli od 800 do 1.200 lica. U tom poduhvatu su imali pomoć Republike Srbije. Prepoznajemo njihov potencijal i kao Pokrajinska vlada i Sekretarijat, jer imaju kapacitet da angažuju novu radnu snagu i tako utiču na rešavanje problema nezaposlenosti“, rekao je Đoković, i ovom prilikom izrazio spremnost da se iz budžeta za narednu godinu izdvoje sredstva sa kojima će im se pružiti podrška, a sve u skladu sa programskim opredeljenjima i mogućnostima na nivou Pokrajinske vlade i Sekretarijata.


Na beogradskom Partneru i 13 preduzeća iz Srpske - Glas Srpske\nSrna 24.06.2019 16:49\nBeograd - Na Međunarodnom sajmu naoružanja i vojne opreme "Partner 2019", koji sutra počinje na Beogradskom sajmu, predstaviće se i 13 privrednih društava iz oblasti namjenske industrije Republike Srpske.\nNjihov nastup na devetom "Partneru" organizovalo je Ministarstvo privrede i preduzetništva Republike Srpske, uz podršku Ministarstva odbrane Srbije, saopšteno je danas iz Predstavništva Republike Srpske u Srbiji.\nNa štandu Republike Srpske predstaviće se "Orao" iz Bijeljine, "Kosmos", "Matra" i "Sinelt" iz Banjaluke, "FMSN" sa Pala, zatim "Zrak-optoelektronika" i "BES" iz Teslića, te "Nova tvornica prečistača" iz Rogatice.\nPredstaviće se i "Novi Jelšingrad" i "Jelšingrad livar livnica čelika" iz Banjaluke, "Invest gradnja" sa Sokoca, "Svislajon industrija alata" iz Trebinja i programi bivšeg holdinga "Rudi Čajavec".\nU saopštenju je precizirano da će Tehnički remont Bratunac nastupiti samostalno, takođe, u hali četiri.\nU okviru pratećeg programa, sutra u 14.00 časova u svečanoj sali upravne zgrade Beogradskog sajma biće održan i susret predstavnika privrednih društava Republike Srpske i Srbije u oblasti proizvodnje naoružanja i vojne opreme.\nU prvom dijelu susreta, 13 privrednih društava iz Republike Srpske i 11 iz Srbije predstaviće svoje proizvodne mogućnosti sa fokusom na uspostavljanju i intenziviranju međusobne saradnje u svim segmentima.\nU drugom dijelu susreta biće održani direktni razgovori predstavnika privrednih društava Srbije i Republike Srpske s ciljem nalaženja modela i iznošenja konkretnih prijedloga saradnje.\nTo će biti urađeno u skladu sa zaključcima 9. i 10. zajedničke sjednice vlada Republike Srpske i Srbije o intenziviranju i konkretizaciji saradnje u oblasti namjenske industrije.\nPredstavništvo Republike Srpske pružilo je tehničku podršku Ministarstvu privrede i preduzetništva Republike Srpske i aktivno je učestvovalo u pripremi nastupa Srpske na ovogodišnjem Međunarodnom sajmu naoružanja i vojne opreme.\nPokrovitelj Sajma naoružanja "Partner 2019" je Ministarstvo odbrane Srbije, suorganizator Javno preduzeće "Jugoimport SDPR", a izvršni organizator Beogradski sajam.\nNa Sajmu, koji će biti otvoren u 10.00 časova, nastupiće 128 izlagača, 96 iz Srbije i 32 iz inostranstva.\nZemlje učesnice su Francuska, Austrija, Švajcarska, Finska, Švedska, Njemačka, Italija, SAD, Danska, Velika Britanija, BiH - Republika Srpska, Slovenija, Hrvatska, Češka, Bjelorusija, Slovačka i Srbija, kao i brojne strane delegacije.


Koridor 10 : Južne vesti\nNa Koridoru 10, na deonici između petlje Leskovac-centar i petlje Leskovac-jug u smeru ka Vranju, oko 8 sati došlo je do sudara 2 teretna vozila, a kako Južne vesti nezvanično saznaju, 2 osobe su povređene.\nDo srede radovi u tunelima kroz Grdelicu\n16:16, 12. 7. 2021.\nOd ponedeljka od 18 sati do srede u 7 izvodiće se radovi na tunelima "Manajle" i "Predejane" kroz Grdeličku klisuru na Koridoru 10, a za to vreme saobraćaj će se, saopštavaju iz Puteva Srbije , odvijati dvosmerno.\nPojačane policijske patrole na Koridoru 10\n14:12, 10. 7. 2021.\nDo 15. septembra na Koridoru 10 biće pojačane policijske patrole, saopštavaju iz policije, a više policajaca će biti raspoređeno duž auto-puta na svakom većem odmaralištu i na benzinskim pumpama.\n34-godišnjeg muškarca usmrtio auto na auto-putu kod Dimitrovgrada\n13:48, 5. 7. 2021.\nNakon što je na njega naleteo auto, kako kažu u policiji, sinoć je na auto-putu kod dimitrovgradskog sela Gradinje na licu mesta poginuo 34-godišnji muškarac.\nProduženi radovi u Grdeličkoj klisuri do 1. juna, 10 km saobraćaj dvosmerno u jednoj traci\n13:11, 2. 4. 2021.\nIako je bilo najavljeno da će radovi na delu Koridora 10 kroz Grdeličku klisuru, na deonici od tunela "Predejane" do tunela "Manajle" trajati do 1. aprila, iz Puteva Srbije sada obaveštavaju da se radovi produžavaju, a novi rok za završetak je 1. jun.\nKamion naleteo na vozača automobila koji je stao zbog pocepane gume na auto-putu kod Leskovca\n14:33, 4. 3. 2021.\nTeške telesne povrede opasne po život zadobio je vozač automobila kada je prilikom menjanja pocepane gume na Koridoru 10 na njega naleteo kamion.\nKoridori Srbije: Nema klizišta i pomeranja kosina u Grdeličkoj klisuri, reč o spiranju površinskog sloja\n11:49, 2. 2. 2021.\nNakon što su pre dva dana iz leskovačkog odbora Narodne stranke prijavili da je opet došlo do klizišta na potpornim zidovima u Grdeličkoj klisuri, iz Koridora Srbije saopštavaju da ne postoje pomeranja na kosinama u klisuri, niti je aktivirano klizište, već da je reč o spiranju površinskog sloja materijala i otvaranja parapetnog zidnog platna u dužini od 6 metara. Kažu i da je došlo do materijalne štete koju će izvođač radova otkloniti o svom trošku.\nZbog klizišta u Proseku Nišliji se urušava kuća, najavljuje tužbu\n11:07, 22. 1. 2021.\nVikendica u selu Prosek kraj Niša koju je Boban Milojević renovirao pre nekoliko godina u međuvremenu je postala dom za jednog člana porodice, ali je morao da se iseli, jer se urušava zbog klizišta. Nišlija kaže da je sve počelo pre tri godine kada su teški kamioni zbog izgradnje koridora prolazili tim putem, a da su poslednje poplave dodatno uticale na odron. Za to vreme on se obraćao svim nadležnima, ali nije bilo reakcije, pa kaže da je jedino rešenje tužba.\nSudar autobusa i auta na Koridoru 10 kod Leskovca, lakše povređen vozač automobila\n16:22, 25. 12. 2020.\nJedna osoba lakše je povređena u sudaru automobila i autobusa u udesu koji se, potvrđuju u policiji, oko 14 sati dogodio na auto-putu ka Severnoj Makedoniji, kod leskovačkog sela Lipovica. Nakon prekida zbog uviđaja u preticajnoj traci u smeru od Niša ka Leskovcu, saobraćaj je sada normalizovan.\nI dalje traju radovi na kosinama u Grdelici i kod Bele Palanke\n14:05, 6. 12. 2020.\nIako su oba kraka Koridora 10 otvorena 2019. godine dodatni radovi još se izvode na nekim deonicama, pa se i dalje ne zna koliko građane košta njegova dugogodišnja izgradnja. Radove na jugu Srbije obišao je novi direktor Koridora Aleksandar Antić i po njegovim rečima, trajna stabilizacija kosina u Grdeličkoj klisuri i kod Bele Palanke je prioritet preduzeća na čijem je čelu.\nOpet najavljena gradnja puta od Malče do Proseka, radovi verovatno od narednog proleća\n17:20, 2. 12. 2020.\nDogovorena je izgradnja puta od Malče do Proseka i uređenje Malčanske reke i to na sastanku gradonačelnice Niša Dragane Sotirovski, direktora JP Koridori Srbije Aleksandra Antića i direktora JVP „Srbijavode“ Gorana Puzovića, saopšteno je na zvaničnom sajtu Grada Niša. Prema tom dogovoru, radovi bi trebalo da počnu na proleće 2021. godine.\n16:18, 16. 10. 2020.\nKako je moguće da deonicu kroz Grdeličku klisuru opet popravljaju drugi put za manje od godinu dana i da se opet radi završni sloj asfalta, iz Koridora su odgovorili da je reč o "radovima na otklanjanju uočenih nedostataka". Na pitanje novinara da preciziraju da li to znači da je put, koji inače zovu najskupljom deonicom u Evropi loše rađen, navode da za njih uzrok nije značajan, već samo da izvođač otkloni nedostatke.\nDeo auto-puta kroz Grdeličku klisuru bez sloja asfalta, popravka drugi put od otvaranja\n09:15, 15. 10. 2020.\nIako od otvaranja južnog kraka Koridora 10 nije prošlo ni godinu i po dana, za saobraćaj je zbog radova zatvorena deonica od petlje Predejane do mesta Momin kamen kod Vladičinog Hana u Grdeličkoj klisuri. Prema onome što su novinari Južnih vesti videli, jedan sloj asfalta je skinut i put se opet asfaltira, a iz Koridora Srbije nisu odgovorili na pitanja novinara koji je razlog rekonstrukcije.\nDelimično zatvaranje 2 tunela na auto-putu ka Sofiji\n09:17, 1. 9. 2020.\nZbog radova na opremi tunela "Progon" i "Pržojna Padina" kod Dimitrovgrada na istočnom kraku Koridora 10, za saobraćaj će od danas, 1. septembra do 10. oktobra biti zatvorene leve cevi ovih tunela iz pravca Niša.\n14:14, 28. 9. 2021.\n10 sela u okolini Medveđe u sredu bez struje\n14:05, 28. 9. 2021.\nProkupčanin osumnjičen za uzgoj marihuane, pronađen zasad od 32 kilograma


Potvrde o vakcinaciji mogu produbiti izolaciju Kosovara | Kosova.info\nDom|Vijesti|KOSOVO|Potvrde o vakcinaciji mogu produbiti izolaciju Kosovara\nPotvrde o vakcinaciji mogu produbiti izolaciju Kosovara\nGrađanima Kosova od januara sledeće godine možda neće biti dozvoljeno da putuju u zemlje Evropske unije, jer blok još ne priznaje potvrde o vakcinaciji protiv korona virusa izdate na Kosovu.\nŠtaviše, od 10. januara EU ima za cilj da zabrani sve one koji nisu vakcinisani trećom dozom vakcine. Trenutno je negativan PCR test na koronavirus dovoljan za ulazak na jednu od blokiranih lokacija. Očekuje se da će konačnu odluku o putovanjima u inostranstvo EU donijeti krajem decembra.\nKosovo, uz Bosnu i Hercegovinu, ostaju jedine dvije zemlje na zapadnom Balkanu kojima EU ne priznaje potvrde o vakcinaciji.\nOvo je uprkos činjenici da se na Kosovu dobijaju samo vakcine Pfizer/BioNTech i AstraZeneca – obe odobrene od strane Evropske agencije za lekove i Svetske zdravstvene organizacije.\nU kosovskom ministarstvu zdravlja kažu da je problem sa sertifikatima tehničke prirode.\n„U fazi smo kada bi QR kod trebao biti čitljiv van mreže [bez povezivanja na internet]. Trenutno se može čitati samo na mreži. Pitanje ima veze sa tehničkim aspektom“, rekla je Dafina Gedža, zamenica ministra zdravlja.\nTakozvani QR kod, kada se skenira, daje informacije o vrsti primljene vakcine, broju doza i mestu vakcinacije.\nGexha kaže da intenzivno rade na rješavanju ovog pitanja prije 10. januara, kada bi mogla stupiti na snagu zabrana putovanja u EU bez tri doze vakcine.\n„Verujem da će do tada ovaj sertifikat biti završen i da će građani Kosova moći nesmetano da putuju u inostranstvo“, kaže Gedža.\nBehdžet Šalja, predsednik Saveta za zaštitu ljudskih prava i sloboda u Prištini, kaže da je nepravedno da građani Kosova, koji su pozitivno odgovorili na poziv za vakcinaciju i vakcinisani vakcinama koje su prihvaćene u EU, izoluju za tehnička pitanja.\n“Ovo je ozbiljno kršenje ljudskih prava, jer, na neki način, bez obzira na to kakvi su uslovi, imate vakcinu, imate vizu, ne smijete se kretati. To je ekstremno kršenje ljudskih prava,” kaže Shala.\nPrema Svjetskoj zdravstvenoj organizaciji, ograničavanje kretanja na osnovu dokaza o vakcinaciji u cjelini je nepravedno.\nSkender Syla, predstavnik SZO u Bugarskoj, kaže da pri donošenju ovakvih odluka treba uzeti u obzir nejednaku distribuciju vakcina širom svijeta.\n“SZO ne podržava upotrebu dokaza o vakcinaciji kao jedinog preduslova za međunarodna putovanja, s obzirom na veoma nejednaku distribuciju vakcina između bogatih i zemalja sa niskim prihodima”, kaže Syla.\nKosovo je krajem marta pokrenulo kampanju vakcinacije protiv korona virusa.\nPrve vakcine obezbedio je donacijama, dok je u maju potpisao prvi ugovor sa kompanijama Pfizer/BioNTech za nabavku preko milion vakcina.\nDo sada je oko 43 odsto građana Kosova vakcinisano sa dve doze. Od 9. decembra počela je primjena treće i dopunske doze vakcine. / REL\nEvropski parlament traži liberalizaciju viznog režima za Kosovo i otvaranje arhiva bivše Jugoslavije\nKosovo potvrđuje sporazum sa Danskom, za 300 zatvorenika naknada sa 210 miliona evra